Пиёда юриш инсон ҳаракатининг асосидир. Бу ҳаракат ҳамма учун қулай, табиий ҳаракатдир. У организм учун фойдали ва самарали таьсир кўрсатади. Ўз саломатлигингизни яхшилаш, соғломлаштириш учун пиёда юриш ва сузиш билан шуғулланиш кони фойда.\nФарғона шаҳрилик 82 ёшли Ўзбекистонда хизмат кўрсатган журналист Дониёр Эргашев 40 йилдан буён югуриш-юриш машқи билан шуғулланади.\nМен ҳар куни эрталаб соат 6:00 дан 8 гача соғломлаштириш юриши билан шуғулланаман. Кундалик ҳаракатим туфайли 70 ёшимда масофани 15 км.га етказишга ҳаракат қилдим. Ниятим масофани 20 км. га етказиш эди, саксон ёшимда бунга ҳам эришдим. Врачларга вақти-вақти билан фақат санаторийларда дам олишга бориш олдидан учрашаман, холос. Cоғломлаштириш юриши билан шуғулланганим учун кайфиятим доим яхши ва ўзимни яхши ҳис этаман. Турмуш ўртоғим билан ҳар куни эрталаб шаҳардаги болалар-ўсмирлар спорт мактаби стадионига келиб, 2 соат мобайнида машқ қиламиз. Ҳуқуқшунос Каримжон Толипов, машҳур болалар шифокори Иброҳимжон Умаров, бош ҳисобчи бўлиб ишлаган Нина Григорьевалар бизга ҳамроҳ. Улар ҳам спорт билан шуғулланишни кундалик одатга айлантиришган. Шу боис улардан биронтаси жиддий касал билан хасталаниб ётиб қолишганини эшитмаганман.\nЖурналистларнинг ғамхўр устози, маслаҳатгўйи Дониёр Эргашев турмуш ўртоғи, фахрий ўқитувчи Раънохон опа билан ўн йилдан буён Фарғона шаҳридаги сузиш ҳавзасига ҳам ҳафтада икки марта қатнашни канда қилишмайди. Сузишнинг инсон ҳаётида жуда катта фойдаси борлигини улар қайта-қайта таъкидлашди.\nСузишнинг инсон саломатлигига фойдаси жуда катта, – дейди устоз. Биринчидан, организм енгиллашиб, нафас олиш йўллари тозаланади. Айниқса, вазн ортиб кетишига йўл қўймайди. Мен бир нарсани таъкидлашни жоиз деб билдим. Фарзандларимизни боғча ёшиданоқ спортга ошно тутиш керак. Спортга муҳаббат, қизиқиш уйғотиш зарур. Шаҳару қишлоқларимизда бунёд этилган замонавий спорт мажмуаларида болалар спорт билан мунтазам шуғулланиб, саломатлигини мустаҳкамлашяпти. Соғлом, кучли, мард ва қатъиятли бўлиб, иродаси тобланиб, дунёқараши ўзгармоқда. Аммо бу нарса жуда камлик қилади. Мен Россия телеканалларидан бирида “Лучшие всех” (“Ҳаммадан зўр”) кўрсатувини томоша қиламан. Унда иқтидорли болалар иштирок этишади. 3-5 ёш жажжи болажонлар спортнинг ўзларини қизиқтирган турлари бўйича машқлар бажариб, томошабинлар олқишига сазовор бўлишади. Кўрсатув якунида ғолибларни жаҳон чемпионлари, спорт усталари ва машҳур кишилар ташриф буюриб, муносиб тақдирлашади. Бундай рағбатдан боланинг кўнгли тоғдай кўтарилиб, янада зўр бўлишга ҳаракат қилишади. Спортни оммалаштиришда бизда ҳам шу усулни қўллаш керак, деб ўйлайман.\nЭътиборга олиш лозимки, кам ҳаракат билан ҳаёт кечирувчилар аста-секинлик билан юришни табиий усулларини йўқотадилар, эсдан чиқарадилар. Уларнинг юришида жадаллик сусткашлик билан алмашинади, оёқларини судраб босадиган ёки у ёнга, бу ёнга ташлаб энгашиб қадам босадилар. Улар ҳам спортга ошно тутиниб, мунтазам шуғулланишни ҳаёт тарзига айлантирсалар, фойдадан ҳоли бўлмасди. “Саломатлик-туман бойлик” деб бежизга айтилмаган.\n« Тадбиркорлар учун яна бир имконият\nМатбуот кўнгилларга нақшланади, тафаккурни бойитади »\nБош саҳифа - 329 407 та


«МЮ» раҳбарияти Моуриньонинг ҳаракатларидан норози бўлмоқда\n18:42 / 29.11.2016 3957\n«Манчестер Юнайтед» жамоаси вице-президенти Эд Вудворд Жозе Моуриньони АПЛнинг 13-тури доирасида «Вест Ҳэм»га қарши кечган ва 1:1 ҳисобидаги дуранг билан якунланган ўйин давомида қизил карточка олгани учун жаримага тортмоқчи эмас.\nШу билан биргаликда клуб раҳбарияти португалиялик мутахассиснинг FA томонидан бир ой ичида учинчи марта айбланишидан норози бўлмоқда.\n«Манчестер Юнайтед» раҳбарияти вакилларининг фикрича Моуриньо бундай ҳаракатлари билан жамоанинг кейинги 27 йилдаги энг ёмон стартидан бошқаларни чалғитмоқчи бўлмоқда.\nЭслатиб ўтамиз, Моуриньо лондонликлар жамоасига қарши ўйин вақтида Поль Погбага симуляция учун сариқ карточка кўрсатган ҳакам Жонатан Мосснинг қарорига кескин равишда норозилик билдирганди ва ҳакам унга қизил карточка кўрсатиб, уни трибунага ҳайдаганди. FA Моуриньони рухсат этилмаган ҳаракатларни содир этишда айблади.\nМавсум аввалида АПЛнинг барча мураббийлари ўйин вақтида сув идишларини улоқтириш жазоланиш хусусида огоҳлантирилади.\nМоуриньо ўтган ойда «Ливерпуль»га қарши ўйинда ҳакамлик қилган Энтони Тэйлор шаънига ҳақоратли сўзлар айтгани учун 50 минг фунт миқдорида жаримага тортилган ва 1 ўйиндан дисквалификация қилинганди. Унинг «Вест Ҳэм»га қарши ўйиндаги ҳаракатлари учун 2 ўйиндан дисквалификация қилиш жазоси қўлланиши мумкин.


Халқаро ҳамкорликнинг янги уфқлари\nҲар бир мамлакат иқтисодиёти ривожида транспорт-коммуникация тизими муҳим аҳамият касб этади. Мутахассислар эътирофича, Ўзбекистон Марказий Осиё минтақасида транзит салоҳияти тобора юксалиб бораётган давлатдир. Айни пайтда юртимизда ушбу йўналишда изчил ислоҳотлар олиб борилаётгани, хусусан, тармоқда замонавий технологиялар асосида халқаро стандартларга мос транспорт инфратузилмасини яратиш бўйича йирик дастур амалга оширилаётгани бунинг яққол тасдиғидир.\nТранспорт ва логистика глобал иқтисодиётнинг асосий тармоқларидан ҳисобланади. Шу боис мазкур соҳага мамлакатимизда катта миқдорда маблағ йўналтирилаётир. Зеро, буларнинг бари азал-азалдан асосий савдо йўллари кесишган Ўзбекистоннинг транспорт-коммуникация ҳамда транзит имкониятларини янада оширишга қаратилган саъй-ҳаракатлардир. Қувонарлиси, ҳозирги кунга келиб, бу борадаги ишлар ёрқин самаралар бермоқда. “Навоий” интермодал хабининг фаолияти бунга ёрқин мисол бўла олади.\n2008 йилнинг август ойида “Ўзбекистон ҳаво йўллари” Миллий авиакомпанияси ва Жанубий Кореянинг “Кorean Аir” авиакомпанияси ўртасида “Навоий” аэропорти базасида консалтинг хизматлари кўрсатиш бўйича битим имзоланган эди. Айнан ушбу ҳужжат, ўз навбатида, Навоий шаҳрида халқаро аэропорт ва логистика марказини ташкил қилишга асос бўлди. 2010 йилнинг августида эса бу ерда Корея Республикасининг “Kyung Sang Machinery Co. Ltd.” компанияси билан ҳамкорликда бир кеча-кундузда 300 тонна юкни қабул қилиш имкониятига эга юк терминали қурилиб, фойдаланишга топширилди. Бугунги кунда мазкур терминалда 6 та юклаш ва тушириш станцияси, совитиш, музлатиш ҳамда иситиш, шунингдек, тез айнувчи маҳсулотларни сақлаш камералари самарали ишлаб турибди.\nМаълумки, Ўзбекистон тўғридан-тўғри денгизга чиқиш имкониятига эга бўлмаган давлатлар сирасига киради. Шунга қарамай, интермодал логистика марказининг барпо этилиши билан Навоийда автомобиль, темир ва ҳаво йўллари уйғунлигини таъминлашга эришилди.\n— Президентимиз мамлакатимизни 2014 йилда ижтимоий-иқтисодий ривожлантириш якунлари ва 2015 йилга мўлжалланган иқтисодий дастурнинг энг муҳим устувор йўналишларига бағишланган Вазирлар Маҳкамасининг мажлисидаги маърузасида Навоий шаҳри аэропорти негизида ташкил қилинган халқаро логистика маркази Европа, Ҳиндистон, Хитой ва Жануби-Шарқий Осиёга авиация орқали юк ташишни амалга оширишга хизмат қилаётгани, у фойдаланишга топширилганидан буён ўтган вақт мобайнида 200 минг тоннадан зиёд юк ташилганини алоҳида таъкидлаб ўтдилар, — дейди “Навоий” халқаро аэропорти ижрочи директорининг биринчи ўринбосари Улуғбек Исаев. — Дарҳақиқат, мазкур марказ салоҳияти йилдан-йилга ошиб бормоқда. Ҳозир юк қабул қилиш, уни вақтинча сақлаш ва жўнатиш каби барча транспорт хизматларини мужассам этган ушбу терминал ўртача 300 тонна юкни қайта ишлаш қувватига эга. Бинобарин, бу ерда мультимодал ташувлар, яъни икки ва ундан ортиқ транспорт турларида юкларни юборилган жойдан белгиланган манзилгача етказиб бериш имконияти мавжуд.\n— Энг илғор технологиялардан фойдаланаётганимиз туфайли терминалда ҳар қандай об-ҳаво шароитида ҳам катта миқдордаги юкни сақлаш ва қайта ишлашга эришаяпмиз, — дейди “Навоий” халқаро аэропорти юк ташишни ташкил қилиш бўлими бошлиғи Элдор Негматов. — Масалан, 720 квадрат метр майдонни эгаллаган совитиш камерасини олайлик. Унда, асосан, истеъмол товарлари сақланади. 144 квадрат метр ҳажмдаги музлатиш камераси эса 40-45 тонна юкни сақлаш қувватига эга. У тўлиқ автоматик тизим орқали бошқарилади.\nЯна бир диққатга молик далил: айни пайтда интермодал хабдан ҳар ҳафтада Осиё ва Европанинг йирик иқтисодий марказларига 25-30 та парвоз амалга оширилмоқда. Бу Инчеон, Франкфурт, Милан, Брюссель, Дубай, Тяньцзинь, Деҳли, Мумбай каби логистика марказлари билан яқиндан ҳамкорлик қилиб келинаётгани самарасидир. Қолаверса, “Korean Air” авиакомпанияси кўмагида интермодал логистика хабида юкларни қайта ишлаш жараёни такомиллаштирилди. Пировардида ўтган йили қарийб 33 минг тонна қайта ишланган юклар ўз манзилига етказилди.\nБундан ташқари, яқинда “Навоий — Тяньцзинь — Навоий” йўналишида иккинчи қатнов йўлга қўйилгани ҳам ўзига хос янгилик бўлди. Истиқболда ҳафтасига бир марта “Навоий — Дакка — Навоий” йўналишида чартер, “Навоий — Франкфурт — Навоий” йўналишида мунтазам ҳамда Гуанчжоу ва Шанхайга янги парвозлар очиш мўлжалланаяпти.\nМухтасар айтганда, Осиёни Европа билан боғловчи асосий автомобиль ва темир йўл тармоқлари кесишмаларида жойлашган, жуғрофий жиҳатдан ниҳоятда қулай нуқтада барпо этилган “Навоий” халқаро аэропорти негизидаги интермодал логистика маркази халқаро бозорга юкларни транзит қилишда етакчи марказга айланиб бормоқда. Зеро, бундай йирик ва истиқболли лойиҳаларнинг ҳаётга татбиқ этилиши пировардида транспорт-коммуникация тизимининг жадал ривожланиши ҳамда қадимий Буюк Ипак йўли чорраҳасидаги Ўзбекистоннинг дунё мамлакатлари билан турли йўналишлардаги алоқалари тобора мустаҳкамланишига хизмат қилади.\nМазкур рукндаги бошқа мақолалар: « Кичик корхонадан — жаҳон бозорига\tСоғлом рақобат самараси »


Ҳамкасбларга муносабатингиз карьерангизни белгилайди(ми)?! - 16 Октября 2018 - www.SheJoT.CoM\nГлавная » 2018 » Октябрь » 16 » Ҳамкасбларга муносабатингиз карьерангизни белгилайди(ми)?!\nҲамкасбларга муносабатингиз карьерангизни белгилайди(ми)?!\nЁшга доир ўзгаришлардан бири – бу қўл терисидаги доғлар. Улар сарғиш, оч ёки тўқ жигарранг, баъзида эса кулранг тусда бўлади. Доғларнинг пайдо бўлиши бир қанча омилларга боғлиқ, улар: қуёш нури таъсири, жигардаги токсинлар, нотўғри овқатланиш ва эркин радикаллар шаклланишига олиб келувчи ҳолатлардир.\nҚўл терисидаги доғларга қарши қиммат кремлардан фойдаланиш мумкин, албатта. Бироқ бундан аввал уй шароитида қўллаш мумкин бўлган усулларни синаб кўрган маъқул. Табиий воситалардан тайёрланадиган рецептлар ҳам худди оқартирувчи кремлар каби яхши натижа беради.\nБу цитрус мевада антиоксидантлар кўп ва айни хусусияти билан у терини оқартирувчи кремлар таркибидан жой олган. Уй шароитида битта лимон сувини сиқиб, доғ пайдо бўлган тери юзасига суртиш кифоя. Муолажа бир кунда 2 маҳал бажарилади. Давомийлиги 6 ҳафта.\nПиёз ва олма сиркаси\nБитта пиёз шарбати озроқ олма сиркаси билан аралаштирилади. Тайёр аралашма пахта билан доғлар устига суртиб чиқилади. Натижа 6 ойда билинади.\nАгар доғлар дағал бўлса, маълум вақт давомида канакунжут мойидан фойдаланиш тавсия этилади. Мунтазам қўлланганида канакунжут тери юзасини силлиқлайди.\nБу ўсимлик дермотологияда кенг қўлланади. Алоэ суви доғлар устига суртилса, улар тезда йўқ бўлади. Шунингдек, алоэ тери эпидермис қаватидаги нобуд бўлган тўқималарнинг осон ажралишини ҳам таъминлайди.\nОзроқ ерқалампирни сут билан аралаштириб, ярим соат тиндириш керак. Сўнг теридаги доғ устига суртиш мумкин бўлади. Ерқалампир антиоксидант ва учувчи бирикмалардан ташкил топган бўлиб, ёшга доир ўзгариш туфайли келиб чиққан доғларни кетказишга ёрдам беради.\nЗайтун мойи ва сирка\n1 ош қошиқ зайтун мойига ярим ош қошиқ олма сиркасини қўшиб, доғ юзасига суртинг. 30 дақиқадан кейин, қўлларни илиқ сувда чайиб олиш керак.\nПарракланган хом папая меваси доғ устига қўйилади ва бир неча дақиқа ўтиб, ювиб ташланади. Агар муолажа ҳар кун қилинса, натижа максимал даражада намоён бўлади.\nҚаймоқ ва помидор шарбати\nТенг миқдорда бу икки маҳсулотни аралаштириб, терига чуқур сингийдиган суртма сифатида қўллаш фойда беради.\nУ антиоксидант бирикмалар ва С витаминига бой бўлиб, пигмент доғларни очартиришга кўмак беради. Бунинг учун тарвуз пўстлоғини доғ устига суртиб қўйиш кифоя.\nБир сиқим зира сувда қайнатилиб, совутилгач, юз-қўллар чайилса доғлар аста-секин йўқолади. Зирали сув билан қўл чайилгач, ярим соат сув тегмаслиги керак. Сўнг илиқ сувда ювиб ташланади. Муолажа кунора бажарилса, натижаси сезилади.\nҚирғичдан чиқарилган саримсоқпиёз, пиёз ва бодрингни терига суртиб туриш ҳам ёшга доир доғларни кетказишда қўл келади.\nЁдда тутинг, доғларни кетказиш учун узоқ вақт талаб этилади. Муолажаларни канда қилмасангизгина кутилган натижага эриша оласиз.\nКатегория: Foydali maslahatlar / Полезны советы | Просмотров: 51 | Добавил: iphone | Теги: #habarlar, #xabarlar, #news, #uznews, #новости, #Yangiliklar, #newsuz, #ahborot, #Yangilik | Рейтинг: 0.0/0


Швециядаги теракт: Гумонланувчи Раҳмат Ақилов ўз айбига иқрор бўлди ҳамда Ислом давлатини қўллашини билдирди - Фарғона.Ру ахборот агентлиги\n03:13 msk, 24 Май 2018\nШвециядаги теракт: Гумонланувчи Раҳмат Ақилов ўз айбига иқрор бўлди ҳамда Ислом давлатини қўллашини билдирди\n10.04.2017 19:58 msk\nСтокҳолмда теракт содир этишда гумонланаётган Ўзбекистон фуқароси Раҳмат Ақилов сўроқ пайтида ўзининг “Ислом давлати” тарафдорлигини ҳамда жиноятни экстремистларнинг буйруғига асосан бажарганини билдирди, дея 9 апрель куни хабар беради Швециянинг Aftonbladet газетаси.\nРаҳмат Ақилов қамоққа олинди. Фото Aftonbladet\nТерактни содир этишда иқрор бўлган 39 ёшли Ақилов Швециядаги “кофирларга” ҳужум қилишига Суриядаги бомбардимонлар сабаб бўлган деб тушунтирди. “Суриядаги портлашлар тўхташи керак”, деб билдирди ўзбекистонлик фуқаро.\nСтокҳольм полицияси қўлида Ақиловга қарши камида 70 та “рақамли исбот” бор. Оммавий ахборот воситалари гумонланувчи Абу Фатйма никли ИД аъзоси билан рус тилида мулоқатда бўлганини кўрсатувчи чатнинг скриншотини тарқатдилар. Ёзишмадан маълум бўлишича, Ақилов теракт содир этилиши арафасида портловчи модда тайёрлаш масаласи билан қизиққан ҳамда “Эртага кечгача катта юк машинасини топиб олиб қочаман ва оламон устига бостирмоқчиман”, деган. Эртаси куни у суҳбатдошига “бир неча кишини бостириб юборганини, машина керакмас жойга кириб қолганини” маълум қилган. “Ҳозир аэропортдаман, берк кўча... Стокҳольм марказида ўнтасини босиб кетдим, энди қочиб қолиш керак!” Expressen хабар беришича, Ақилов автомобилни бошқариб турганда, тасодифан устига ацетон тўкилиб кетган ҳамда оёқ-қўллари куйган.\nАқиловнинг Абу Фатйма билан ёзишмаси скриншоти. Фото Еxpressen\n“Радио Швеции” Швеция полициясига таяниб хабар беришича, Ақилов 2014 йилда Швецияда истиқомат қилишга рухсатнома сўраган, бироқ 2016 йил июнда рад жавобини олган. Уни мамлакатдан чиқариб юборишлари керак эди, аммо Ақилов яширинган.\n“2015 йил декабрда Миграция агентлиги унга мамлакатни тарк этиш учун тўрт ҳафта муддат берган. 2017 йил февралида у яширингани учун (уни мамлакатдан ҳайдаш тўғрисидаги) буйруқни бажариш мақсадида унинг иши полицияга оширилган”, - деди Стокҳольм полицияси бошлиғи Йонас Ҳайзинг матбуот анжуманида. Ўзбекистонлик қидирувга берилган.\nТўрт фарзанднинг отаси Ақилов 2016 йилда Стокҳольмдаги қурилиш компаниясида ишлаб келган. “У ҳеч қачон на дин ва на сиёсат ҳақида гапирган. Бироқ у доим кўпроқ ишлаб, оиласига кўпроқ пул юборишга ҳаракат қилган”, - деди Ақиловнинг дўсти Aftonbladet газетасига. Унинг собиқ ҳамкасбларидан бирига кўра, Ақилов ухлаб қолгани боис ишдан ҳайдалган.\n2017 йил бошида у ишсиз эди. Февралда ҳамкасбларидан бири уни учратиб қолиб, нима иш қилаётганини сўраган. “Чекиш билан ухлашдан бошқа ишим йўқ”, деб жавоб берган Ақилов.\nЭслатиб ўтамиз, 7 апрель куни Стокҳольм марказида олиб қочилган юк машинаси ҳайдовчиси одамлар устига бостириб борган. Тўрт киши ҳалок бўлган, икки нафари – Швеция фуқаролари, шу жумладан, 11 ёшли қизча, Буюк Британия фуқароси ва бельгиялик аёл. Яна 15 киши турли оғирликдаги жароҳат олдилар. Теракт ижрочиси умрбодга қамалиши мумкин.


Амалдорларга «шанель-манель» тақиқланди - Hidoyat.uz\nАмалдорларга «шанель-манель» тақиқланди\nАсосий саҳифа Янгиликлар Дунё янгиликлари Амалдорларга «шанель-манель» тақиқланди\nЧоп этилди Yanvar 31, 2019 Амалдорларга «шанель-манель» тақиқландиda fikr bildirishni o'chirish\nҚозоғистон президенти Нурсултон Назарбоев ҳукумат йиғилишида мансабдор шахсларга маҳаллий ишлаб чиқариш саноатида тайёрланган кийимларни кийишга ва уларни тарғиб этишга даъват этди. Эндиликда давлат хизматчилари ишга қозоқ маҳсулотларини кийиб келади. “Бизда ҳамма нарса хориждан келтирилади, модницалар ва модапарастларни тушунса бўлади, уларга «шанель-манель»ни олиб келиб бераверинг. Бироқ оддий халқ… Кеча Ёшлар йили очилиши муносабати билан ташкил этилган учрашувда менга ажойиб костюм ва пойафзал кўрсатишди. Фақат биз уларга эътибор бермаймиз. Биз, ана шу ерда ўтирганлар ёппасига маҳаллий костюмларни кийишга ўтишимиз зарур, бунда ажабланарли ҳеч нарса йўқ”, дея Назарбоевнинг сўзларини келтиради қозоғистон ОАВ.\nВаъдага вафо қилиш – марднинг иши\nҚозоғистон ва Саудия Арабистони ўртасида Ҳаж шартномаси имзоланди


Лаен narxi - Toshkent va butun O'zbekiston bo'yicha\nЛаен ТАБЛЕТКА 600мг №10\n148 900 so'mdan\nКасалхонадан ташқари пневмония ва нозокомиал пневмония таъсирчан граммусбат бактериялар томонидан келтириб чиқарилгани маълум бўлса ёки гумон қилинса, уларни даволашда қўлланилади.\nМикробиологик тестдан ўтказиш ишлари натижасида инфекция таъсирчан граммусбат бактериялар томонидан келтириб чиқарилгани аниқланган тақдирдагина асоратли тери инфекциялари ва юмшоқ тўқималарни даволашда қўлланади.\nЛинезолид грамманфий патогенлар томонидан келтириб чиқарилган инфекцияларга нисбатан фаол эмас. Линезолидни муқобил даволаш вариантлари бўлмаганида, грамманфий организмларнинг маълум ёки эҳтимолий коинфекцияси билан мураккаб тери ва юмшоқ тўқималар инфекцияларига эга пациентларда қўллаш зарур. Инфекциянинг грамманфий қўзғатувчилари мавжуд бўлганида мажмуавий даволаш кўрсатилган.\nЛинезолид ёки унинг исталган ёрдамчи моддаларига нисбатан ўта таъсирчанлик.\nЛинезолидни бирор-бир А ёки В моноаминоксидаза дори препарати-ингибиторини (масалан, фенелзин, изокарбоксазид, селегилин, моклобемид) қабул қилувчи пациентларда ёки исталган шундай дори воситаси қабул қилинганидан кейин икки ҳафта давомида қўллаш мумкин эмас.\nАгар синчковлик билан кузатиш ва артериал қон босимини мониторинг қилиш имконияти бўлмаса, линезолидни қуйидаги асосий клиник ҳолатларга эга пациентларга ёки қуйидаги дори воситаларини қабул қилиш фонида қўллаш мумкин эмас:\n− Назорат қилинмайдиган гипертензия, феохромоцитома, карциноид, тиреотоксикоз, биполяр депрессия, шизоаффектив бузилиш, онг чалкашлигининг ўткир ҳолатларига эга пациентлар.\n− Қуйидаги дорилардан исталган бирини қабул қилувчи пациентлар: серотонинни тескари ушлаш ингибиторлари («Махсус кўрсатмалар» бўлимига қаранг), трициклик антидепрессантлар, серотонин рецепторларининг агонистлари 5-HT1 (триптанлар), бевосита ёки билвосита таъсир кўрсатувчи симпатомиметиклар (шу жумладан адренергик бронходилататорлар, псевдоэфедрин ва фенилпропаноламин), томир торайтирувчи воситалар (масалан, адреналин, норадреналин), допаминергик агентлар (масалан, допамин, добутамин), петидин ёки буспирон.\nҲайвонларда ўтказилган тадқиқотлар маълумотлари линезолид ва унинг метаболитлари кўкрак сутига ўтиши мумкинлигини ва шунга мос равишда кўкрак билан эмизиш препаратни қўллашдан олдин ва қўллаш пайтида тўхтатилиши кераклигини кўрсатди.\nЛинезолид ортга қайтадиган, носелектив моноаминоксидаза ингибитори (МАОИ) ҳисобланади. Линезолид МАО ингибирланиши туфайли хавфларни келтириб чиқарадиган дори воситалари билан бирга қабул қилинганида, унинг дори воситалари билан ўзаро таъсирлари ва хавфсизлиги бўйича ўтказилган тадқиқотларнинг жуда чекланган маълумотлари мавжуд. Шу боис, агар пациентни пухта кузатиш ва мониторинг қилиш имконияти бўлмаса, линезолидни бундай ҳолатларда қўллаш тавсия этилмайди («Қўллаш мумкин бўлмаган ҳолатлар», «Махсус кўрсатмалар » бўлимларига қаранг).\nАртериал қон босимини оширувчи потенциал ўзаро таъсирлар\nНормал артериал қон босимига эга соғлом кўнгиллиларда линезолид псевдоэфедрин ва гидрохлорид фенилпропаноламин томонидан келтириб чиқарилган артериал қон босими ошишини кучайтирган. Линезолидни псевдоэфедрин ёки фенилпропаноламин билан биргаликда қўллаш систолик артериал қон босимини фақат линезолидни қабул қилгандаги 11-15 мм симоб устуни билан солиштирганда ўртача қарийб 30-40 мм симоб устунига оширган. Фақат псевдоэфедрин ёки фақат фенилпропаноламин қабул қилинганида ушбу кўрсаткич 14-18 мм симоб устунини, плацебода эса 8-11 мм симоб устунини ташкил этган. Гипертония касаллигига чалинган пациентларда бундай тадқиқотлар ўтказилмаган. Томирни торайтирувчи таъсирга эга препаратлар, шу жумладан дофаминергик препаратлар дозаси линезолид билан бирга қўлланганида керакли клиник жавобга эришиш учун синчковлик билан танланиши тавсия қилинади.\nПотенциал серотонинергик ўзаро таъсирлар\nДори препаратининг декстрометорфан билан потенциал ўзаро таъсири соғлом кўнгиллиларда ўрганилган. Пациентларга декстрометорфан (4 соат давом этадиган интервал билан иккита 20 мг доза) линезолид билан ва усиз тайинланган. Линезолид ва декстрометорфанни қабул қилган соғлом кўнгиллиларда серотонинли синдром (онг чалкашлиги, алаҳсираш, безовталик, тремор, қизариш, тер ажралиб чиқишининг кучайиши ва гиперпирексия) ҳеч қандай намоён бўлмаган.\nПостмаркетинг тадқиқотлари тажрибаси: бир пациентда линезолид ва декстрометорфан биргаликда қабул қилиниши фонида серотонинли синдром аломатлари кузатилган, улар иккала препаратни қабул қилиш тўхтатилганидан кейин йўқолган.\nЛинезолид серотонинергик воситалар, шу жумладан серотонинни тескари ушлаб олишнинг селектив ингибиторлари (СТУСИ) каби антидепрессантлар билан бирга клиник қўлланган пайтда серотонинли синдром аломатлари намоён бўлган ҳолатлар ҳақида хабар берилган. Шу боис линезолид ва серотонинергик препаратларни биргаликда қўллаш мумкин бўлмаса-да, иккала дори воситаси ҳам зарур бўлган пациентларда уларни биргаликда қўллаш имконияти «Махсус кўрсатмалар» бўлимида тавсифланган.\nТираминга бой маҳсулотлар билан бирга қўллаш\nЛинезолид ва 100 мг дан кам тирамин олган пациентларда яққол томирни торайтирувчи самара кузатилмаган. Бу таркибида тирамин миқдори кўп бўлган озиқ-овқат маҳсулотлари ва ичимликларни (масалан, етилган пишлоқлар, ачитқили экстрактлар, дистиллирланмаган алкоголли ичимликлар ва соя қайласи каби ферментланган соя донлари) ҳаддан ташқари кўп истеъмол қилишдан қочиш зарурлигини билдиради.\nP450 цитохроми билан метаболизацияга учрайдиган препаратлар\nЛинезолид ферментли P450 (CYP) цитохром тизими ёрдамида метаболизацияга учрамайди ва клиник аҳамиятли инсон CYP изоформларининг (1A2, 2C9, 2C19, 2D6, 2E1, 3A4) ҳеч бирини ингибирламайди. Шунингдек линезолид каламушларда P450 изоферментларини индукцияламайди. Шундай қилиб, линезолидни қабул қилганда ҳеч қандай индукцияланган CYP450 ўзаро дори таъсирлари кутилмайди.\nРифампициннинг линезолид фармакокинетикасига таъсири 2,5 кун давомида кунига икки марта 600 мг дан линезолид олган ва 8 кун давомида кунига бир марта рифампицинсиз 600 мг линезолид олган 16 нафар катта ёшли соғлом кўнгилли эркакларда ўрганилди. Рифампицин линезолиднинг Cmax ва AUC ни ўртача 21% [90% ДИ, 15, 27] га ва мос равишда 32% [90% ДИ, 27, 37] га камайтирган. Ушбу ўзаро таъсир механизми ва унинг клиник аҳамияти номаълум.\nВарфарин стационар шароитда линезолид билан даволанганда, AUC ХННсини 5%-ли қисқартириш билан биргаликда қўллаганда, ўртача максимал ХННнинг 10% га пасайиши юз берган. Варфарин ва линезолид олган пациентлардан олинган мавжуд маълумотлар эҳтимолий олинган натижаларнинг клиник аҳамиятини баҳолаш учун етарли эмас.\nфаол модда: линезолид 600 мг;\nёрдамчи моддалар: микрокристалл целлюлоза PH101, натрий крахмалгликолят (A типи), қисман желатинланган крахмал 1500, гидроксипропилцеллюлоза, микрокристалл целлюлоза PH102, магний стеарат, Опадрай оқ 03B58600 бўёвчиси ва тозаланган сув.\nБлистерда 4 ёки 10 та таблеткадан. 1 та блистердан тиббиётда қўлланилишига доир йўриқномаси билан бирга картон ўрамда.\nЛинезолид синтетик антибактериал агент бўлиб, микробга қарши препаратларнинг янги синфига, оксазолидинонларга киради. У аэроб граммусбат бактерияларга ва анаэроб микроорганизмларга қарши in vitro фаолликка эга. Линезолид ноёб таъсир қилиш механизми ёрдамида бактериал оқсиллар синтезини танлама шаклда ингибирлайди. Хусусан, у бактериал рибосомадаги участка билан боғланади (23S суббирликлар 50S) ва трансляция жараёнининг сезиларли компоненти ҳисобланган 70S функционал инициацияловчи комплекс ҳосил бўлишининг олдини олади.\nЛинезолиднинг in vitro постантибиотик самараси (ПАС) Staphylococcus aureus учун тахминан 2 соатни ташкил этган. Ҳайвон моделларида ПАС Staphylococcus aureus ва Streptococcus pneumoniae учун in vivo мос равишда 3,6 ва 3,9 ни ташкил этган. Ҳайвонларда ўтказилган тадқиқотларда, линезолидли плазманинг даражаси инфекцияловчи организм учун минимал ингибиция қилувчи концентрациядан (МИК)дан ошадиган вақт муҳим фармакодинамик самарадорлик кўрсаткичи бўлган.\nМикробларга қарши препаратларга таъсирчанликни тестдан ўтказиш бўйича Европа қўмитаси (EUCAST) томонидан стафилококклар ва энтерококклар учун ўрнатилган ингибиция қилувчи концентрациянинг (МИК) минимал назорат нуқталари ≤ 4 мг/л да таъсирчан ва > 4 мг/л да резистент ҳисобланади. Стрептококклар (шу жумладан, S. pneumoniae) учун назорат нуқталари ≤ 2 мг/л таъсирчан ва > 4 мг/л резистент ҳисобланади.\nМИКнинг невидоспецифик чегара қийматлари: 2 мг/л да таъсирчан ва > 4 мг/л да резистент. Ушбу қийматлар асосан фармакокинетика/фармакодинамика кўрсаткичлари асосида аниқланган бўлиб, конкрет турдаги МИК тақсимланишларига боғлиқ эмас. Улар фақат конкрет назорат нуқта тайинланмаган организмлар учун ҳамда таъсирчанликка тест ўтказиш тавсия қилинмайдиган тур бўлмаган турлар учун қўлланишга мўлжалланган.\nОрттирилган турғунликнинг тарқалиш даражаси алоҳида турлар учун географик жиҳатдан ва вақт ичида ўзгариши мумкин. Турғунлик ҳақидаги маҳаллий ахборот айниқса оғир инфекцияларни даволашда зарур ҳисобланади. Турғунликнинг маҳаллий тарқалиш даражаси дори воситасининг ҳеч бўлмаганда айрим инфекция турларига нисбатан самарадорлиги борасида шубҳалар келтириб чиқарганида эксперт консультацияга марожаат қилиш керак.\nГраммусбат аэроб микроорганизмлар:\nC гуруҳи стрептококклари\nG гуруҳи стрептококклари\nГраммусбат анаэроб микроорганизмлар:\n* Клиник самарадорлик маъқулланган клиник кўрсатмаларда таъсирчан изолятлар учун намойиш этилган.\nЛинезолид препарати Legionella, Chlamydia pneumoniae ва Mycoplasma pneumoniae’ларга қарши бироз in vitro фаолликни намойиш этса-да, клиник самарадорликни исботлаш учун етарлича маълумотлар йўқ.\nҚаршилик кўрсатиш хусусияти\nЛинезолид препаратининг таъсир қилиш механизми бошқа антибиотиклар синфларининг таъсир қилиш механизмидан фарқ қилади.\nКлиник изолятлар билан ўтказилган in vitro тадқиқотлар (шу жумладан, метициллинга чидамли стафилококклар, ванкомицинга чидамли энтерококклар ҳамда пенициллин ва эритромицинга чидамли стрептококклар) линезолид одатда микробга қарши агентларнинг битта ёки бир нечта бошқа синфларига чидамли бўлган организмларга қарши фаол эканини кўрсатмоқда.\nЛинезолидга чидамлилик 23S рРНК да нуқтали мутациялар билан боғлиқ.\nБошқа антибиотиклар билан ҳужжатлаштирилгани каби препарат даволаниши мураккаб бўлган инфекцияларга эга пациентларда ва узоқ вақт давомида қўлланганида, линезолидга чидамлиликнинг сезиларли даражада пасайиши кузатилади. Энтерококклар, Staphylococcus aureus ва коагулазоманфий стафилококкларда линезолидга резистентлик ҳақида хабар берилган. Қоидага кўра бу узоқ терапия курслари ва протез материаллари ҳамда дренажланмаган абсцесслар мавжудлиги билан боғлиқ. Касалхона ичидаги инфекцияларга қарши курашиш тизимининг аҳамиятини қайд этиш жоиз.\nКлиник синовлардан олинган ахборот\nБолаларда ўказилган тадқиқотлар:\nОчиқ тадқиқотда янги туғилган чақалоқлардан тортиб, то 11 ёшгача бўлган болаларда тахминий ёки исботланган резистент граммусбат патогенлар туфайли юзага келган инфекцияларни (шу жумладан, нозокомиал пневмония, бактериемия катетери билан боғлиқ асоратли тери ва структурали тери инфекциялари, келиб чиқиши номаълум бўлган бактериемия ва бошқа инфекциялар) даволашда линезолиднинг самарадорлиги (10 мг/кг ҳар 8 соатда) ванкомицин билан (10-15 мг/кг ҳар 6-24 соатда) солиштирилган. Клиник баҳоланадиган популяцияда соғайиб кетиш бўйича клиник кўрсаткичлар линезолид ва ванкомицин учун мос равишда 89,3% (134/150) ва 84,5% (60/71) ни ташкил этган\nЛаен® таркибида асосан биологик фаол (S-)линезолид мавжуд бўлиб, у нофаол ҳосилаларни ҳосил қилган ҳолда метаболизмга учрайди.\nЛинезолид перорал қабул қилингандан кейин тез ва кенг сўрилади. Плазмада максимал концентрацияларга доза киритилганидан кейин 2 соат давомида эришилади. Линезолиднинг абсолют перорал биокираолишлигига етиб бориши (қарама-қарши тадқиқотда перорал ва вена ичига киритиладиган дозалашда) тўлиқ ҳисобланади (тахминан 100%). Сўрилиш овқат қабул қилишга кучли боғлиқ эмас. Перорал суспензияни қабул қилганда сўрилиш плёнкали қобиқ билан қопланган таблеткаларни қабул қилгандаги каби.\nЛинезолиднинг плазмадаги турғун Cmax ва Cmin (турғун кўрсаткичлар ўртача ва [SD]) вена ичига 600 мг кундалик икки мартадан киритилганидан кейин мос равишда 15,1 [2,5] мг/л ва 3,68 [2,68] мг/л ни ташкил этади.\nБошқа тадқиқотда кунига икки марта 600 мг перорал доза киритилганидан кейин Cmax ва Cmin турғун кўрсаткичлари мос равишда 21,2 [5,8] мг/л ва 6,15 [2,94] мг/л ни ташкил этади. Стационар ҳолатларга дозалашнинг иккинчи кунида эришилади.\nТурғун ҳолатда тақсимланиш ҳажми соғлом катталарда 40-50 литрга яқин миқдорни ташкил этади ва танадаги умумий сув миқдорига яқинлашади. Плазма оқсиллари билан боғланиши 31% га яқинни ташкил этиб, концентрацияга боғлиқ бўлмайди. Кўнгиллиларда ўтказилган тадқиқотларда кўп марталик дозалашдан кейин субъектларнинг чекланган миқдорида турли суюқликларда линезолид концентрациялари аниқланган. Плазмага нисбатан сўлак ва тердаги линезолид нисбати мос равишда 1,2:1,0 ва 0,55:1,0 ни ташкил этган. Турғун Cmax ўлчанганида ўпканинг бронхоальвеоляр суюқлиги ва альвеоляр ҳужайралари учун нисбат мос равишда 4,5:1,0 ва 0,15:1,0 ни ташкил этган. Меъда-перитонеал шунтларга ва яллиғланмаган менингларга эга субъектларнинг кичик тадқиқотида орқа мия суюқлигидаги линезолиднинг плазмага нисбати Cmax да линезолид дозалари кўп марта киритилганидан кейин 0,7:1,0 ни ташкил қилган.\nЛинезолид асосан морфолинли ҳалқанинг оксидланиши йўли билан метаболизацияга учрайди, бунда карбон кислотанинг очиқ ҳалқали иккита нофаол ҳосиласи ҳосил бўлади; аминоэтоксисирка кислотаси метаболити (PNU-142300) ва гидроксиэтилглицин метаболити (PNU-142586). Гидроксиэтилглицин метаболити (PNU-142586) одамнинг асосий метаболити ҳисобланади ва, тахминан, ноферментатив йўл билан ҳосил бўлади. Аминоэтоксисирка кислотаси метаболити (PNU-142300) кам тарқалган. Бошқа аҳамиятсиз, нофаол метаболитлар идентификацияланган.\nБуйрак функцияси нормал бўлган ёки енгил ёки мўътадил буйрак етишмовчилигига эга пациентларда линезолид турғун ҳолатда асосан организмдан PNU-142586 метаболити кўринишида (40%), ўзгармас кўринишда (30%) ва PNU-142300 метаболити кўринишида (10%) сийдик билан чиқарилади.\nАхлатда деярли ўзгармаган кўринишдаги препарат йўқ, PNU-142586 ва PNU-142300 улуши эса мос равишда ҳар бир дозанинг тахминан 6% ва 3% ни ташкил этади. Линезолиднинг ярим чиқарилиш даври ўртача 5-7 соатни ташкил этади.\nНобуйрак клиренси умумий линезолид клиренсининг қарийб 65% ни ташкил этади. Линезолид дозалари оширилганида клиренсда унча катта бўлмаган нолиниявийлик кузатилади. Бу линезолиднинг юқорироқ концентрацияларида пастроқ буйрак ва нобуйрак клиренси билан боғлиқ бўлиши мумкин. Бироқ клиренсданги фарқ унча катта эмас ва кўзга ташланадиган ярим чиқарилиш даврида акс этмайди.\nБуйрак функциясини бузилиши: бир марталик 600 мг дозалардан кейин оғир буйрак етишмовчилигига эга пациентлар (яъни креатинин клиренси < 30 мл/дақ) плазмасида линезолиднинг иккита асосий метаболити экспозициясининг 7-8 марталик ошиши кузатилади. Аммо бошланғич препарат AUC эгри чизиғи остидаги майдон ошмаган. Гемодиализдан кейин линезолиднинг асосий метаболитлари миқдори камайган, бир марталик 600 мг дозалардан кейин плазмадаги метаболитлар даражаси диализдан кейин буйрак функцияси нормал бўлган ёки енгил ёки мўътадил буйрак етишмовчилигига эга пациентларникига қараганда сезиларли даражада юқори.\nОғир буйрак етишмовчилигига эга 24 нафар пациентда (уларнинг 21 нафари мунтазам гемодиализда бўлган) препарат бир неча кун қабул қилинганидан кейин иккита асосий метаболитнинг плазмадаги авж концентрациялари нормал буйрак функциясига эга пациентларникига қараганда тахминан 10 баравар юқори бўлган. Линезолиднинг плазмадаги авж даражалари ўзгармаган. Ушбу кузатувларнинг клиник аҳамияти аниқланмаган, чунки айни пайтда хавфсизлик бўйича чекланган маълумотлар бор («Қўллаш усули ва дозалари», «Махсус кўрсатмалар» бўлимларига қаранг).\nЖигар етишмовчилиги: чекланган маълумотлар линезолид фармакокинетикаси, PNU-142300 ва PNU-142586 енгил ёки мўътадил жигар етишмовчилигига эга пациентларда ўзгармаслигини кўрсатмоқда (масалан, Чайлд-Пью шкаласи бўйича А ёки B синфи). Линезолид фармакокинетикаси оғир жигар етишмовчилигига эга пациентларда (яъни Чайлд-Пью шкаласи бўйича C синфи) баҳоланмаган. Аммо линезолид ноферментатив йўл билан метаболизацияга учрагани боис, жигар функцияси етишмовчилиги туфайли унинг метаболизми ўзгариши кутилмайди.\nБолалар (< 18 ёш): болалар ва ўсмирларда (<18 ёш) линезолиднинг хавфсизлиги ва самарадорлиги ҳақида етарли маълумотлар йўқ, шу боис линезолидни ушбу ёш гуруҳида қўллаш тавсия этилмайди. Кейинги тадқиқотлар хавфсиз ва самарали дозалар бўйича тавсиялар учун зарур. Фармакокинетик тадқиқотлар шуни кўрсатмоқдаки, болаларда\n(1 ҳафталикдан 12 ёшгача) бир марта ва кўп марта дозалагандан сўнг линезолид клиренси (бир килограмм тана вазни ҳисобида) катталарникига қараганда юқори бўлган, аммо ёши катталашишига қараб камайган.\n1 ҳафталикдан 12 ёшгача бўлган болаларда кунига ҳар 8 соатда 10 мг/кг дозани киритиш катталарда кунига икки марта 600 мг дозани киритиш билан эришилганига яқин натижани берган.\n1 ҳафталиккача бўлган янги туғилган чақалоқларда линезолиднинг тизимли клиренси (бир килограмм тана вазни ҳисобида) чақалоқ ҳаётининг биринчи ҳафтасида тез ошади. Шундай қилиб, суткасига ҳар 8 соатда 10 мг/кг препарат дозасини олувчи янги туғилган чақалоқлар туғилганидан кейин биринчи кунда тизимли экспозициянинг энг катта кўрсаткичига эга бўлади. Шунга қарамасдан, чақалоқ ҳаётининг биринчи ҳафтаси давомида ушбу дозалаш режимида ҳаддан ташқари кўп тўпланиши кутилмайди, чунки бу даврда клиренс тез ошади.\nЎсмирларда (12 ёшдан 17 ёшгача) линезолид фармакокинетикаси 600 мг дозани қабул қилган катталарники кабидир. Шундай қилиб, суткасига ҳар 12 соатда 600 мг препарат киритилган ўсмирлар худди шу дозани олувчи катталарда кузатиладиган экспозиция кўрсаткичига эга бўлади. Линезолид препарати ҳар 12 соатда ёки ҳар 8 соатда 10 мг/кг дозада киритилган вентрикулоперитонеал шунтларга эга болаларда линезолиднинг орқа мия суюқлигидаги концентрациялари линезолид бир марта ёки кўп марта дозаланганидан кейин турлича бўлган. Терапевтик турғун концентрациялар орқа мия суюқлигида эришилмаган ва ушлаб турилмаган. Шу боис линезолидни марказий нерв тизими инфекцияларига эга педиатрик пациентларни эмпирик даволаш учун тавсия этилмайди.\nКекса пациентлар: линезолид фармакокинетикаси 65 ёшли ва ундан катта кекса пациентларда ўзгармайди.\nАёллар: аёллар эркакларга қараганда бироз камроқ тақсимланиш ҳажмига эга, ўртача клиренс эса тана вазнига тўғирлаганда тахминан 20% га камаяди. Плазмадаги концентрациялари аёлларда юқорироқ, буни тана массасидаги фарқлар билан тушунтириш мумкин. Бироқ линезолиднинг ярим чиқарилиш даври эркаклар ва аёлларда сезиларли фарқ қилмагани туфайли аёллар плазмасидаги концентрациялари яхши кўтариладиганлариникидан тахминан сезиларли даражада ошмайди ва шу боис дозага ўзгартириш киритиш талаб этилмайди.\nЛинезолид қабул қилган пациентларда миелосупрессия (шу жумладан, анемия, лейкопения, панцитопения ва тромбоцитопения) ҳақида хабар қилинган. Натижа маълум бўлиб, линезолидни қабул қилиш тўхтатилган ҳолатларда шикастланган гематологик кўрсаткичлар дастлабки ишлов беришлар даражасигача кўтарилган. Ушбу самаралар хавфи даволаш ишларининг давомийлиги билан боғлиқ. Линезолид билан даволанаётган кекса пациентлар ёш пациентларга қараганда қон дискразияси юзага келиши бўйича каттароқ хавфга дучор бўлиши мумкин. Тромбоцитопения диализ амалга оширилиши ёки оширилмаслигидан қатъи назар оғир буйрак етишмовчилигига эга пациентларда кўпроқ учраши мумкин. Шу боис қуйидаги пациентларда қон кўрсаткичларини синчковлик билан мониторинг қилиш тавсия этилади: олдин анемия, гранулоцитопения ёки тромбоцитопенияга учраган пациентларда; гемоглобин даражасини пасайтирувчи, қон формуласи элементлари сонини камайтирувчи ёки тромбоцитлар сонига ёки функциясига салбий таъсир қилувчи йўлдош дори воситаларини қабул қилаётган пациентларда; оғир буйрак етишмовчилигига эга пациентларда; 10-14 кундан ортиқ терапия олаётган пациентларда. Линезолидни гемоглобин даражалари, қон формулалари ва тромбоцитлар сонини пухта мониторинг қилиш имконияти бор бўладиган пациентларгагина тайинлаш зарур.\nАгар линезолид билан даволашда сезиларли миелосуппрессия юз берса, даволаш ишларини терапияни давом эттириш мутлақ зарур деган қарор қабул қилингунга қадар тўхтатиш керак, бу ҳолда қон кўрсаткичларини жадал мониторинг қилиш ва тегишли даволаш стратегиясини қўллаш лозим бўлади.\nБундан ташқари, тўлиқ қон таҳлили (шу жумладан, гемоглобин, тромбоцитлар даражаси ва дифференциацияланган лейкоцитларнинг умумий сони) бошланғич қон даражасидан қатъи назар линезолидни қабул қилувчи пациентларда ҳар ҳафтада назорат қилиш тавсия этилади.\nПрепаратни гуманитар асосда хайрия қўллаш бўйича тадқиқотларда тавсия этилган 28 кунлик даволаш муддатидан ортиқ давр ичида линезолидни қабул қилган пациентларда жиддий анемия билан касалланиш даражаси юқори бўлган. Бу пациентларга қон қуйиш кўпроқ талаб этилган. Қон қуйишни талаб қилувчи анемия ҳолатлари постмаркетинг тадқиқотида ҳам хабар қилинган, бунда бу ҳолат линезолидни 28 кундан ортиқ қабул қилган пациентларда кўпроқ учраган.\nПостмаркетинг ҳисоботида сидеробласт анемия ҳолатлари қайд этилган. Бошланиш вақти маълум бўлганида, пациентларнинг кўпчилиги 28 кундан ортиқ линезолид қабул қилган. Пациентларнинг аксарияти линезолидни қабул қилиш тўхтаганидан кейин анемияни даволаган ҳолда ёки даволамасдан туриб тўлиқ ва қисман тикланган.\nКатетер билан боғлиқ граммусбат қон инфекцияларига эга пациентларда ўтказилган клиник тадқиқотда ўлим ҳолатларининг дисбаланси\nҚон томир ичи катетер инфекцияларига эга оғир пациентларда ўказилган очиқ тадқиқот натижалари бўйича ванкомицин/диклоксациллин/оксациллин олган пациентлар билан солиштирганда линезолид олган пациентларда ҳаддан ортиқ кўп ўлим ҳолатлари кузатилган [78/363 (21,5%) кўрсаткичи 58/363 (16,0%) кўрсаткичига қарши]. Бошланғич даражадаги граммусбат инфекция даражаси ўлим ҳолатлари коэффициентига таъсир қилувчи асосий омил бўлган. Ўлим ҳолатларининг кўрсаткичлари фақат граммусбат микроорганизмлар келтириб чиқарган инфекцияларга пациентларда бир хил бўлган (имкониятлар нисбати 0,96, ишончли интервал 95%: 0,58-1,59), аммо бошқа бир қўзғатувчига эга ёки бошланғич даражада патогенсиз пациентларнинг линезолид гуруҳида юқорироқ (p = 0,0162) бўлган (имкониятлар нисбати 2,48, ишончли интервал 95%: 1,38-4,46). Энг кўп дисбаланс даволаш пайтида ва тадқиқ қилинаётган препаратни қабул қилиш тўхтаганидан кейин 7 кун давомида кузатилган. Линезолид гуруҳидаги пациентларнинг кўпчилиги тадқиқот пайтида грамманфий патогенларни юқтирган ва грамманфий патогенлар ва полимикробли инфекциялар келтириб чиқарган инфекциялардан вафот этган. Шу боис тери ва юмшоқ тўқималарнинг мураккаб инфекцияларида, агар даволашнинг бошқа муқобил вариантлари бўлмаса, линезолидни грамманфий организмли маълум ёки эҳтимолий коинфекцияга эга пациентларда қўллаш керак. Ушбу шароитларда грамманфий организмларга қарши даволаш ишлари бир вақтда бошланиши зарур.\nАнтибиотиклар билан боғлиқ диарея ва колит\nДеярли барча антибиотиклардан, шу жумладан линезолиддан фойдаланиш муносабати билан антибиотик билан боғлиқ диарея ва антибиотиклар билан ассоциацияланган колит, шу жумладан псевдосемембранали колит ва Clostridium difficile билан боғлиқ диарея ҳақида маълум қилинган. Улар оғирлигига қараб енгил диареядан ўлимга олиб келувчи колитгача ўзгариши мумкин. Шунинг учун ушбу диагнозни линезолидни қўллаш пайтида ёки у қўлланганидан кейин жиддий диарея ривожланаётган пациентларда кўриб чиқиш жуда муҳим. Агар антибиотиклар билан боғлиқ диарея ёки антибиотиклар билан ассоциацияланган колит гумон қилинса ёки тасдиқланса, унда антибактериал воситалар, шу жумладан линезолид билан даволашни тўхтатиш ва зудлик билан тегишли терапевтик чораларни бошлаш лозим. Бундай вазиятда перистальтикани ингибирловчи препаратларни қўллаш мумкин эмас.\nЛинезолиддан фойдаланганда лактацидоз ҳақида хабар берилган. Линезолидни қабул қилганда метаболик ацидоз, шу жумладан қайталовчи кўнгил айниши ёки қусиш, қорин оғриғи, бикарбонатнинг паст даражаси ёки гипервентиляция белгилари ва аломатлари ривожланаётган пациентлар дарҳол тиббий ёрдам олишлари керак. Агар лактацидоз юзага келаётган бўлса, унда линезолидни қўллашни давом эттириш афзалликлари ва эҳтимолий хатарларни чамалаб кўриш зарур.\nЛинезолид митохондриал оқсил синтезини ингибирлайди. Лактацидоз, анемия ва нейропатия (оптик ва периферик) каби ножўя таъсирлар ушбу ингибирлаш натижасида юзага келиши мумкин; бу ҳодисалар препарат 28 кундан ортиқ қўлланганида кенгроқ тарқалган.\nЛинезолид ва серотонинергик агентлар, шу жумладан серотонинни тескари ушлаб олиш бўйича селектив ингибиторлар (СТУСИ) каби антидепрессантларни биргаликда қўллаш билан боғлиқ серотонин синдроми ҳақида спонтан хабарлар олинган. Шундай қилиб, линезолид ва серотонинергик агентларни биргаликда қўллаш умуман мумкин эмас («Қўллаш мумкин бўлмаган ҳолатлар» бўлимига қаранг), линезолид ва йўлдош серотонинергик агентларни қўллаш зарур бўлган ҳолатлар бундан мустасно. Бундай ҳолатларда пациентлар когнитив дисфункция, гиперпирексия, гиперрефлексия ва координациянинг бузилиши каби серотонин синдроми белгилари пайдо бўладиган ҳолатларни диққат билан назорат қилишлари зарур. Ушбу белгилар ёки аломатлар пайдо бўлганида, шифокорлар агентлардан бирининг ёки иккаласининг ҳам таъсир қилишини тўхтатиш имкониятини кўриб чиқишлари керак; йўлдош серотонинергик препарат бекор қилинган тақдирда бекор қилиш синдроми кузатилиши мумкин.\nПериферик ва оптиқ нейропатия\nЛинезолид қабул қилган пациентларда периферик нейропатия, кўриш нейропатияси ва кўриш нерви неврити, баъзида ривожланувчи кўриш қобилиятининг йўқолиши қайд этилган; ушбу хабарлар асосан максимал тавсия этилган 28 кундан ортиқ даволанган пациентлардан олинган.\nБарча пациентларга кўриш ўткирлигининг ўзгариши, рангни қабул қилишнинг ўзгариши, хира кўриш ёки кўриш майдони нуқсони каби кўриш қобилиятидаги бузилишлар аломатлари ҳақида маълум қилиш тавсия этилади. Бундай ҳолатларда пациентнинг аҳволига тезкор баҳо бериш ва заруратга қараб офтальмологга мурожаат қилиш тавсия этилади. Агар пациентлардан бирортаси линезолидни тавсия этилган 28 кундан ортиқ қабул қилаётган бўлса, уларнинг кўриш қобилиятини мунтазам равишда назорат қилиш зарур.\nАгар периферик ёки оптик невропатия юзага келса, линезолиднинг кейинги қўлланишини эҳтимолий хатарлар билан солиштириш керак.\nСилни даволаш учун антимикобактериал препаратларни айни пайтда қабул қилаётган ёки яқинда қабул қилган пациентлар томонидан линезолид қўлланганида невропатия ривожланишининг юқори даражадаги хавфи мавжуд бўлиши мумкин.\nЛинезолид қабул қилган пациентларда тиришишлари пайдо бўлган ҳолатлар ҳақида хабар берилган Ушбу ҳолатларнинг кўпчилигида хуружлар тарихи ёки хуружлар юзага келиши хавфи омиллари ҳақида маълум қилинган. Пациентлар анамнезида тиришиш хуружлари бор бўлса, улар бу ҳақда ўз шифокорига маълум қилишлари лозим.\nЛинезолид ортга қайтадиган носелектив моноаминоксидаза ингибитори (МАОИ) ҳисобланади; бироқ у антибактериал терапия учун қўлланадиган дозаларда антидепрессив самарани кўрсатмайди. Линезолид бирламчи касалликларга ва/ёки МАО ингибирланиши туфайли хатарни қўзғатиши мумкин бўлган йўлдош дори терапиясига эга пациентлар томонидан қўлланганида унинг дори воситалари билан ўзаро таъсири ва хавфсизлиги бўйича ўтказилган тадқиқотларнинг жуда чекланган маълумотлари мавжуд. Шу боис, агар пациентни синчков назорат ва мониторинг қилиш имконияти бўлмаса («Қўллаш мумкин бўлмаган ҳолатлар», «Дорилар билан ўзаро таъсири» бўлимларига қаранг), линезолидни бундай ҳолатларда қўллаш тавсия этилмайди.\nТираминга бой маҳсулотлар билан бирга фойдаланиш\nПациентларга кўп миқдорда тираминга бой маҳсулотларни истеъмол қилиш тавсия қилинмайди.\nЛинезолид билан даволашнинг нормал флорага таъсири клиник синовларда баҳоланмаган.\nАнтибиотикларни қўллаш баъзида чидамли микроорганизмларнинг кўпайишига олиб келиши мумкин. Масалан, линезолиднинг тавсия этилган дозаларини қабул қилган пациентларнинг тахминан 3% да клиник синовлар пайтида препаратни қўллаш билан боғлиқ кандидоз пайдо бўлган. Агар суперинфекция терапия даврида пайдо бўлса, унда тегишли чораларни кўриш лозим.\nЛинезолидни оғир буйрак етишмовчилигига эга пациентларда ва кутилаётган фойда потенциал хавфдан юқори бўлганидагина алоҳида эҳтиёткорлик билан қўллаш керак. Линезолидни кўриладиган фойда назарий хавфдан юқори бўлган ҳолатдагина оғир жигар етишмовчилигига эга пациентларга тайинлаш тавсия қилинади («Қўллаш мумкин бўлмаган ҳолатлар», «Дориларнинг ўзаро таъсири» бўлимларига қаранг).\nЛинезолид катта ёшли каламушларнинг эркакларида, одамларда кутилган кўрсаткичларга тахминан тенг бўлган таъсир даражаларида, фертилликни ортга қайтадиган тарзда камайтирган ва сперматозоидларнинг аномал морфологиясини келтириб чиқарган; линезолиднинг эркак репродуктив тизимига эҳтимолий таъсирлари номаълум.\nЛинезолид 28 кундан ортиқ қўлланганида унинг хавфсизлиги ва самарадорлиги ўрганилмаган.\nНазорат қилинадиган клиник синовлар оёқ кафтининг диабетик шикастланиш синдроми, ётишдан уюшиб қолган жойлар ёки ишемик хасталиклар, оғир куйишлар ёки гангренага эга пациентларни ўз ичига олмаган. Шундай қилиб линезолидни ушбу ҳолатларни даволашда қўллаш тажрибаси чекланган.\nМахсус антидот номаълум.\nДоза ошиб кетиши ҳолатлари ҳақида хабар берилмаган. Бироқ қуйидаги маълумот фойдали бўлиши мумкин:\nСимптоматик терапияни тугунчали фильтрацияни ушлаб туриш билан бирга қўллаш тавсия этилади. Линезолид дозасининг тахминан 30% гемодиализнинг 3 соати давомида чиқарилади, аммо линезолиднинг перитонеал диализ ёки гемоперфузия ёрдамида чиқарилиши ҳақида маълумотлар йўқ. Шунингдек линезолиднинг иккита асосий метаболити ҳам бироз миқдорда гемодиализ билан чиқарилади.\nКаламушлар кунига 3000 мг/кг линезолид дозаларини олганидан кейин қуйидагилар токсиклик белгилари бўлган: фаолликнинг пасайиши ва атаксия; кунига 2000 мг/кг линезолид дозасини олган итларда эса қусиш ва тремор кузатилган.\nПлёнкали қобиқ билан қопланган Лаен® таблеткалари бошланғич даволаш сифатида қўлланиши мумкин. Парентерал препарат ёрдамида даволанишни бошлаган пациентлар, агар бу клиник кўрсатилган бўлса, перорал қўллашга ўтишлари мумкин. Бундай ҳолатларда дозага ўзгартириш киритиш талаб этилмайди, чунки линезолид тахминан 100% перорал биологик етиб бориш хусусиятига эга.\nКатталар учун тавсия этиладиган дозалар ва даволашнинг давомийлиги:\nДаволашнинг давомийлиги патогенга, юқтириш жойи ва унинг оғирлиги ҳамда пациентнинг клиник жавобига боғлиқ.\nДаволашнинг максимал давомийлиги - 28 кун. Препарат 28 кундан ортиқ давр мобайнида қўлланганида унинг хавфсизлиги ва самарадорлиги аниқланмаган.\nТаблеткалар учун дозалар бўйича тавсиялар қуйидагича:\nДаволаш ишларининг давомийлиги\nкунига икки марта 600 мг дан\nкетма-кет 10-14 кун\nТери ва юмшоқ тўқмаларнинг мураккаб инфекциялари\n(<18 лет) ёшли болаларда линезолиднинг хавфсизлиги ва самарадорлиги аниқланмаган.\nДозага тузатиш киритиш талаб этилмайди\nЎткир буйрак етишмовчилиги (яъни креатинин клиренси < 30 мл/мин):\nДозага тузатиш киритиш талаб этилмайди. Оғир буйрак етишмовчилиги бўлган пациентларда линезолиднинг иккита асосий метаболитига кўрсатиладиган юқорироқ\n(10 баробаргача) таъсирнинг номаълум клиник аҳамияти туфайли линезолидни бундай пациентларда алоҳида эҳтиёткорлик билан ва фақат кутилаётган фойда назарий хавфдан юқори бўлганидагина қўллаш керак.\nГемодиализдан кейин 3 соат давомида линезолид дозасининг тахминан 30% чиқарилиши сабабли, бундай даволашни қабул қилаётган пациентларда линезолидни диализдан кейин тайинлаш лозим. Линезолиднинг асосий метаболитлари бироз даражада гемодиализ билан чиқарилади, бироқ ушбу метаболитлар концентрацияси буйрак функцияси нормал бўлган ёки енгил ёки мўътадил буйрак етишмовчилиги бўлган пациентлардагидан олдингидай сезиларли даражада юқори. Шу боис линезолидни диализда бўлган оғир буйрак етишмовчилиги бўлган пациентларда ва фақат кутилаётган фойда назарий хавфдан юқори бўлганидагина алоҳида эҳтиёткорлик билан қўллаш зарур.\nБугунги кунда линезолидни узлуксиз, амбулатор перитонеал диализли пациентларда ёки буйрак етишмовчилигини даволашнинг муқобил методларида (гемодиализдан ташқари) қўллаш тажрибаси йўқ.\nДозага тузатиш киритиш талаб этилмайди. Шунга қарамасдан чекланган клиник маълумотлар мавжуд бўлиб, лнезолидни фақат тахмин қилинаётган фойда назарий хавфдан юқори бўлган пациентлардагина қўллаш тавсия этилади.\nЛинезолиднинг тавсия этиладиган дозаси кунига икки марта ичга қабул қилинади.\nПлёнкали қобиқ билан қопланган таблеткаларни овқат пайтида ёки ундан ташқари пайтда қабул қилиш мумкин.


Ҳар қандай бизнесда йўл қўйиб бўлмайдиган 7 та даҳшатли гуноҳ. Ҳар қандай бизнесда йўл қўйиб бўлмайдиган 7 та даҳшатли гуноҳ. - Pharm Phone\nМуваффақият сири 06-12-2017 2037\nМасъулиятсиз одам хавфли, бошқарилмайдиган, руҳий касал ёки ақлан носоғлом одамга ўхшайди. Унга ишониш аҳмоқликдир, тушунтириш - бу девор билан гаплашиш каби самарасиз. Бундай турдагилар бизнесдаги энг хавфли шахслар ҳисобланишади.\nТопширилган вазифадан шунчаки тезроқ қутулиш мақсадида унга истакциз ёндашилса у иш ҳеч қачон сифатли ва чиройли бўлмайди. Демакки, бу ҳеч қандай мантиққа тўғри келмайди. Бепарволик бу - ишга ва ҳамкасбларга бўлган ҳурматсизлик белгисидир.\n3. Ишнинг ўз вақтида ва пухта бажарилмаслиги\nЎз вақтини тоғри тақсимлай олиш қобилиятининг йўқлиги - ўша шахснинг умумий иш ҳолати ҳақида маълумот беради. Бунинг натижасида ҳамма азоб чекади. Масъулиятдан қочиш, муддатлардан кечикиш - ишнинг умуман бажарилмаётгани билан течлаштирилади. Конфереансия ёки мажлисларга доимий кечикиш - энг аввало ўзига ва ҳамкасбларига нисбатан ҳурматсизликдир.\n4. Заиф феллилик\nМасъулиятни олишдан қочиш, мустақил фикр қабул қила олмаслик, ҳадеб нолиш ва ўзини четга олиш - ҳар қандай бизнесда бундай инсонни фойдасиз буюмдек қилиб қўяди. Бундай шахсларга умуман ишониб бўлмайди, улар керакли пайтда шарманда қилиб қўйишлари мумкин.\nКўриниб турган муаммони кўролмай, унга тегишли ечимни мустақил қабул қилолмайдиган одам бутун жамоани орқага тортади. Савотсизлик ва мантиқий фикрнинг йўқлиги бу - касалликдир. Касал инсонлар эса муҳим ишларда ишламасликлари керак.\n6. Талабга жавоб бера олмаслик\nБундай инсонлар - воқеъликка ҳиссиётла ёндашув, юлдузлик касали, зиддият, қўпол муомала, ўзини қўлга ололмаслик, одамларни гапига учиб юриш, ғийбаткашлик каби жирканч характерга эга бўлишади. Бундай одамлар жуда хавфли. Улар тартибсизлик ва жанжални келтириб чиқаришади.\nЁғон гапириш, ваъда бериб уни адо этмаслик, гапирган гапида туролмаслик охир- оқибатда барча муаммоларнинг сабабчиси ҳисобланади. Ўз гапларининг қиймати ва муҳимлигини англамаган ҳар қандай шахс аввало ўз ҳурматидан кейин ишидан айрилиши турган гап.


Бировнинг ризқи бошқага буюрмайди\nҲаёт ҳақиқатлари 05 April 2018 13:44 330\nБиз томонларда катталар янги уй қуриб, алоҳида кўчиб чиққан ёш оилага рўзғорнинг баракаси деб қурби етса сигир, жилла қурса боқиб катта қиласизлар, дея бузоқ беради. Янги ҳовлига кўчаётганимизда Зарҳол момом сизларга атагандим деб Узуншохни (шохлари кийикникидек узун бўлгани учун шундай атардик) бизга берган эди...\nҚурилишдан ортган ёғочлардан томорқа адоғида оғилхона қурдик. Сигирни ўзгача меҳр билан парваришлай бошладик. Айни қиш чилласи Узуншох бузоқлади. Хурсандлигимнинг чеки йўқ эди, энди қиш бўйи қаймоқ-қатиқ узилмайди. Онам сигир соғаётганда бузоққа кўпроқ қолдиринг деб, ўзим унга кўз-қулоқ бўлиб турардим. Бузоқча кун сайин тўлишиб, ўсиб бораётганини кўриб, буғдой ўримидан сўнг далага мол боққани чиқсак, энг зўр новвос меники бўлади, деб ич-ичимдан севинардим...\nҲар кун мактабдан қайтгач, оғилхонага сер солардим. Бу сафар ҳам шундай қилдим. Аммо не кўз билан кўрайки, молхона айвонида Узуншохнинг ўзи турибди. Томоғимга тиқилган йиғини ичимга ютиб, уйга кириб бордим. Даҳлизда отам бир даста пулни санаб, онамга тутқазаётган экан. Вазиятни тушунгач, “Нега сотдингиз”, дея тўполон қилишга ўтдим...\n– Бузоқнинг пулига қиш учун буғдой сотиб олдик, – деди онам юпатгандек...\nШундагина отамнинг аҳволини фаҳмладим. Келаси йил бундай вазиятга тушмаслик учун ўзим астойдил ишлашга, лой кечиб далада юриб, тез-тез бели оғрийдиган отамни авайлашга қарор қилдим. Маҳалламиздаги қаровсиз ётган адирликдаги ерга буғдой сепдик. Шу йили об-ҳаво ҳам серёғин келиб, кафтдек жойдан мўл ҳосил олдик, ҳатто тўрт-беш қопини сотдик ҳам. Бу йил буғдойимиз борлиги учун эмас, яна бир бузоқни сотмаслигимиздан қувончим чексиз эди.\nЮк машинаси ҳайдайдиган Баҳодир аканинг маслаҳати билан отам бизнес қилмоқчи бўлди. Қўшни қишлоқдаги Рўзибой акадан 50 мингча қарз кўтариб, Тошкентга бир “КамАЗ” пиёз олиб кетди. Лекин уч кун ўтмай, бор пулини ўғирлатиб, қайтиб келди. Буни эшитган Рўзибой ака кунда қарзини сўраб, уйимизга келадиган, жанжал кўтарадиган бўлди. Бирорта қариндош ёрдам бермагач, отам анча қиммат турса-да, сигирни қарзни узиш учун бериб юбориш ниятига тушди. Бузоғини бериб юборсак, ўғлим яна ўксиб қолади, деб ўйлагандир. “Ана, сигирни олиб кетинглар, тезда қарздан қутулиб, қайтариб олиб келамиз”, деди. Рўзибой ака ҳам шу гапни кутгандай сигирни арқонидан ечасолиб, етаклаб ҳайдади...\nМуҳлатида пулни қайтаролмаганимиздан сўнг Рўзибой ака ўғлидан ўттиз минг сўм пул бердириб юборибди. Айтишича, улар сигиримизни саксон мингга сотиб, эллик минг сўмини қарзимиз ҳисобидан олиб қолишибди. Отам бозорда Узуншохдай сигир нархи 140-150 минг сўм эканини куйиниб айтгани ҳали-ҳамон ёдимда. Буни эшитиб, онам роса йиғлади...\nОрадан бир неча кун ўтиб, Рўзибой ака Узуншохнинг ўлигини қўшнисининг тракторига ортиб, адирга кўмгани олиб кетаётганини кўришибди. Одамларнинг айтишларича, сигир емиш емай қўйган, бора-бора озиб-тўзиб кетган. Охири бир куни арқонига ўралиб, ўлиб қолибди.\nЭшитсак, Рўзибой ака Узуншохни сотмаган экан...


ЕИ ва АҚШ Лю Сябаони озодликка чиқаришга чақирди\nЕвропа Иттифоқи ва АҚШ Хитой расмийларини таниқли диссидент Лю Сябаони озодликка чиқаришга чақирди.\nЧоршанба куни Пекинда Лю Сябао устидан ёпиқ суд мажлиси бўлиб ўтди. Люни давлатга қарши фаолият олиб борганликда айбланмоқда.\nСуд биноси олдида тўпланган 10 га яқин ғарблик дипломат суд мажлисига киритилмади.\nСудланаётганнинг адвокатига кўра, ҳукм жума куни чиқарилади.\nЛю Сябао таниқли олим ва ҳукуматнинг фаол танқидчисидир. У 1989 йили Пекиннинг Тянанмен майдонида талабалар ўтказган норозилик намойиши иштирокчисидир.


Qalampir.uz - Эҳ, Калифорния! Уни яна нималар кутяпти?\nЭҳ, Калифорния! Уни яна нималар кутяпти?\n17:12, 20.11.2018 Олам\nКалифорния ёнғинларининг келгусидаги оқибатлари.\n9 ноябрь куни Малибу штатининг Тинч океанига туташ соҳилларида автомобиль йўлининг иккала томонидаги электр узатиш линияларининг ёниб кетгани сабаб Вулсида даҳшатли ёнғинлар келиб чиққани хабар қилинганди.\nКамп ва Хилл ҳудудлардаги ёнғин оқибатида 111 минг гектар ер ёниб, кулга айланди. Штатнинг шимолий қисмида рўй берган бу тўқнашув Калифорния тарихидаги энг мудҳиш ва ҳалокатли ҳодиса бўлиб қолди.\nСўнгги қирқ йил ичида ғарбий АҚШдаги глобал ҳарорат деярли икки боробарга ошди. Бу иссиқлик ҳудуднинг ўрмонли қисмларига катта салбий таъсир кўрсатди. Бир неча ой мобайнида ўт ўчириш мавсуми узайтирилди, ўсимлик ва дарахтларни олов ҳамда иссиқ ҳарорратга чидамли бўлиши учун қатор чоралар кўрилди.\nКалифорния аср бошидан бери ҳар доимгидан ҳам кўпроқ ёниб кетмоқда. Штатдаги 20 та кучли ёнғиндан 13 таси ХХ аср ичида содир бўлган бўлса, қолган еттитаси эса аср бошидан ҳозирга қадар тўғри келади. Бунинг асосий сабаби сифатида глобал ҳароратнинг кескин ошиб бориши кўрсатилмоқда.\nҲукуматнинг экология бўйича мутахассисларининг ҳисоботида ёзилишича, иқлим ўзгариши натижасида АҚШ ўрмонларининг кўпчилигида ёнғин, ҳашаротлар инфилтрацияси, қурғоқчилик ва қатор муаммолар келиб чиқмоқда. Ўрмонларда карбонат ангидридни совутиш ва сақлаш тизими муҳим ҳисобланади, лекин келгусида бу жараён даражаси кескин пасайиши башорат қилинмоқда.\nКелажакда ўрмонларнинг қандай ривожланиши экстремал ҳодисаларнинг юзага келиш частотасига ҳамда ўртача иқлим шароитида юз берадиган ўзгаришларга боғлиқ.\nИқлим ва ёнғин ўртасида кучли муносабат мавжуд бўлиб, ХХI аср учун қилинган иқлим прогнозларида Ғарбий АҚШ ўрмонлари тез-тез катта ва кучли ёнғинларни бошдан кечириши кўрсатилган. Шундай бўлса-да, шарқий ҳудудларда бундай талофатлар нисбатан камроқ кузатилади.\nБепул тиббий хизматлардан қандай фойдаланиш мумкин?\n19:27, 17.12.2018 12 747\n20:02, 15.12.2018 7 597\n20:47, 14.12.2018 11 683\n15:50, 11.12.2018 5 476\n18:30, 10.12.2018 12 613


АҚШнинг 3та штатини 100га яқин йирик ёнғин қамраб олди\nАҚШнинг Орегон, Калифорния ва Вашингтон штатларини камида 96 та йирик табиий ёнғин қамраб олди. Уларнинг умумий майдони 1,4 млн гектарга яқинни ташкил қилмоқда.\nЖумладан, Орегонда осмон ёнғинлар туфайли қизғиш тусга кирган. Ижтимоий тармоқ фойдаланувчилари бу манзаранинг суратлари ва видеоси билан бўлишмоқда. Уларнинг таъкидлашича, айни вақтгача штатда бундай кўламдаги табиий офат бўлмаган. Ўн минглаб одамлар хавфсиз жойга кўчиб ўтишга мажбур бўлган. Таъкидланишича, ёнғинлар кўплаб қурбонларга ва катта талафотларга олиб ккелиши мумкин.\nЁнғинлар аномал иссиқ ҳаво сабабли юзага келган. Иссиқ, қурғоқчил ҳаво ва кучли шамол уларнинг тарқалишига сабаб бўлмоқда. Калифорния штатида ёнғин ичида қолган майдон 930 минг гектардан ошиб кетди. Бу штат тарихидаги энг катта кўрсаткич ҳисобланади. Аввалги антирекорд 2018 йилда ўрнатилган, ўшанда 793 минг гектардан кўпроқ майдон олов ичида қолган.\nШтатда ёнғинлар минглаб уйлар ва иншоотларга талафот етказган, 11 киши уларнинг қурбонига айланган.\nNASA агентлиги эълон қилган суратларга кўра, ҳозирда мамлакатнинг бутун ғарбий соҳили тутун билан қопланган. Баъзи жойларда ер юзасидаги ҳарорат 191 даража иссиққача етган.\nСуд Трампнинг АҚШда TikTok’ни кўчиришни тақиқловчи фармонига вақтинча тўсиқ қўйди


6 йил ичида Ўзбекистон ва Туркманистон ўртасида товар айирбошлаш ҳажми 3 баробар ўсди\n17:56 / 09.10.2015\nЎзбекистон ва Туркманистон ўртасида товар айирбошлаш ҳажми 6 йил ичида 3 баробар ўсди. Бу ҳақда Ўзбекистон Миллий ахборот агентлиги Туркманистон Президенти Гурбангули Бердимуҳамедовнинг Ўзбекистон Республикаси Президенти Ислом Каримовнинг таклифига биноан мамлакатимизга расмий ташрифига бағишланган хабарда маълум қилди.\nТаъкидланишича, мамлакатларимиз ўртасидаги товар айирбошлаш ҳажми изчил ўсиб бормоқда. Кейинги олти йилда бу кўрсаткич 3 баробар ўсиб, 2014 йил якунларига кўра 413 миллион долларни, жорий йилнинг январь-август ойларида 245 миллион долларни ташкил этди. Ўзбекистондан Туркманистонга транспорт воситалари, минерал ўғитлар, қишлоқ хўжалиги маҳсулотлари, қурилиш материаллари, электр ва механика ускуналари, металл буюмлар ва турли соҳадаги хизматлар экспорт қилинади. Туркманистондан юртимизга нефть маҳсулотлари, пропилен полимерлари ва бошқа кимёвий товарлар келтирилади.


Стресcни мустақил енгиб ўтиш мумкинми? » "Kattaqo'rgon haqiqati" газетаси\nSalomatlik 17-янв, 09:30 263 0\nБиз асабийлик, деб бепарво ўтиб кетадиган хасталик жиддий асоратларга, ҳатто ўз жонига қасд қилишгача бўлган ҳолатларга олиб келиши мумкинлигини таъкидлаб ўтгандик. Бу ҳақда ота-оналар, ўқитувчилар, хотин-қизлар, оилалар билан ишлайдиган мутахассислар, умуман, ҳар бир инсон яхши билиши ва шунга кўра ўзига эътиборли бўлиши талаб этилади.\nХўп, депрессия, стресснинг келиб чиқиш сабаблари нимада?\nУлар турлича бўлиши мумкин. Мисол учун, бир хил меҳнат тарзи, касбий ўсиш йўқлигини, меҳнатнинг кераксиз эканлигини ҳис қилиш, яшаш учун ноқулай шароит, иш ҳақининг пастлиги, тартибга солинмаган иш, дўстона мулоқотнинг йўқлиги, тўлақонли дам олмаслик кабилар.\nСтресснинг олдини олиш учун нималарга эътибор қаратиш керак? Эмоционал тангликни енгишнинг асосий йўли - жисмоний машғулотлардир. Айниқса, сузиш, сув спорти билан шуғулланиш жуда катта ёрдам беради. Китоб ўқиш, табиат қўйнида сайр, дўстлар билан мулоқот ҳам самарали восита.\nҲаётдаги вазиятни ўзгартиришнинг иложи йўқми, унга бўлган муносабатни ўзгартиринг. Эмоционал салбий кечинмаларингизни диққат билан қайта таҳлил қилинг. Балки бўлаётган воқеа-ҳодисалар кучли даражадаги ҳис-ҳаяжонга арзимас. Диққатингизни ижобий нарсага қаратинг. Дилингиз хуфтон бўлганда ҳаётингиздаги вазият сизга кўрингандан кўра яхшироқ бўлиши мумкин. Кайфиятингизга ташқи кўринишингизга эътибор бергандек муносабатда бўлинг, сержаҳллилик ва жиззакилигингизга касаллик манбасидек қаранг. Спорт билан шуғулланишга ҳаракат қилинг. Маълум вақт ўтгач, сиз нафақат феълингизда, балки танангизда ҳам ижобий ўзгаришни сезасиз.\nАлоҳида таъкидлаш керакки, стресс, асабийликнинг сабаблари ўсмирларда бошқачароқ кечади. Бу ҳолат кейинги мақолаларимизга мавзу бўлади.\nЖ.ШОМИРЗАЕВ,Б.РАЗЗОҚОВ,олий тоифали психиатр шифокорлар.


Журналист қўлга олинди\n30 ноябр 2020, Тошкент вақти: 09:58\nЎзбекистонда Сурхондарё вилоятидаги Денов телевидениеси мухбири Абдувоҳид Заҳидуллаев Жанубий Кореяга ноқонуний равишда одам жўнатганликда айбланиб қўлга олинган.\nА.Заҳидуллаев тўққиз ҳамюртига журналист деган сохта ҳужжат тайёрлаб, 40 минг АҚШ доллари эвазига Жанубий Кореяга гўёки хизмат сафарига жўнатган.\nRegnum ахборот агентлиги маълумотига кўра, кейинчалик Жанубий Корея миграция полицияси Сеулда мардикорлик билан шуғулланётган\nсурхондарёлик сохта журналистларни Ўзбекистонга депортация қилган.\nУстидан жиноят иши очилгач, журналист Қозоғистон орқали Саудия Арабистонига қочиб кетган. Бир ойдан сўнг Туркияга келган. Кейин А.Заҳидуллаев Тожикистонга ўтиб, ўзбек-тожик чегарасидан яширинча равишда Ўзбекистонга келган пайти қўлга олинган.\nҲозир мазкур ҳолат юзасидан тергов жараёни олиб борилмоқда.


Шимолий Корея нашрлари Ким Чен Ин вафоти ҳақидаги хабарлар ортидан унинг баёнотини эълон қилди – mulkdor.com\nШимолий Корея нашрлари Ким Чен Ин вафоти ҳақидаги хабарлар ортидан унинг баёнотини эълон қилди\nApril 27 2020, 07:04 Дунё\nШимолий Кореянинг “Нодон синмун” марказий газетаси ҳамда марказий радиоси Шимолий Корея етакчиси Ким Чен Ин вафоти ҳақида хабарлар тарқалаётгани ортидан унинг номидан хабар эълон қилди.\nКим Чен Ин ўз хабарида охирги йилларда Шимолий Кореядаги энг йирик қурилиш – Самчжиён шаҳридаги қурилишда иштирок этганларга миннатдорлик билдирган.\nБу ҳақда “Рёнхап” ахборот агентлигига таяниб ТАСС ва “РИА Новости” ахборот агентликлари хабар берган.\nБироқ Шимолий Корея етакчисининг ушбу баёнотни қачон бергани ва у ҳозир қаердалиги маълум қилинмаган.\nШимолий Кореянинг Марказий телеграф агентлиги 26 апрелда Ким Чен Иннинг фаолияти билан боғлиқ хабар эълон қилмаган. Агентлик Россиянинг КПРФ партияси етакчиси Геннадий Зюганов 24 апрелда Ким Чен Инга Россия ва Шимолий Кореянинг 2019 йил апрелда Владивостокда ўтган саммитига бир йил бўлгани муносабати билан табрик телеграммаси юборганинигина маълум қилган.\n25 апрелда жаҳон оммавий ахборот воситалари Шимолий Корея етакчиси вафот этгани ёки мия яримшарлари шикастланишига олиб келувчи “вегетатив” ҳолатда эканини маълум қилди. Маълумотларга кўра, Ким Чен Ин стент ўрнатиш бўйича муваффақиятсиз жарроҳлик амалиётидан кейин комага тушган ёки ҳаттоки ўлган. Бу орада Хитой, АҚШ ва Россия Шимолий Корея етакчиси вафот этганини рад этмоқда.\nКорея дўстлик ассоциацияси раҳбари, дипломат Алехандро Као де Бенос Ким Чен Иннинг ўлими ҳақидаги маълумот ҳақиқатга мос эмаслигини маълум қилган. Ассоциация сайтида де Бенос Шимолий Кореянинг хорижий давлатлар билан маданий алоқалари бўйича қўмитасининг махсус вакили деб кўрсатилган.\n“Маршалимиз Ким Чен Ин оғир аҳволдалиги ҳақидаги маълумот ёлғон ва бадният ҳисобланади”, деб айтган де Бенос.\nАввалроқ Ҳонгконгнинг HKSTV сунъий йўлдош телевидениеси вице-директори Цин Фэн Weibo ижтимоий тармоғидаги саҳифасида Ким Чен Ин вафот этганини маълум қилган. Фэннинг тахкидлашича, унга бу ахборотни “жуда ишончли манба” тасдиқлаган.\nБироқ кейинроқ Фэннинг саҳифасидаги ушбу хабар олиб ташланган.\nЯпониянинг Shukan Gendai нашри эса Ким Чен Ин юракда жарроҳлик амалиёти ўтказгани ва оғир аҳволдагини маълум қилган. Хитойдаги манбанинг нашрга маълум қилишича, Ким Чен Ин ишчи сафарлардан бирида ўзини ёмон ҳис қилган ва унга юрак массажи қилинган ҳолда тез ёрдам олиб кетган.\nКим Чен Ин жарроҳлик амалиёти ўтказганини Daily NK нашри ҳам хабар қилган. Унинг манбалари маълумотларига кўра, Шимолий Корея етакчиси 12 апрелда мамлакат олий раҳбарияти учун мўлжалланган ихтисослаштирилган шифохонада операция қилинган. Унга Пхеньяндаги шифохоналардан энг малакали жарроҳлар чақиртирилган. Жарроҳлик амалиётидан кейин Ким Чен Ин ўзининг вилласига тикланиш учун жўнаган.\nИроқдан 64 бола юртимизга олиб келинди\n2019 йил 10 октябрь куни Ўзбекистон Республикаси Президенти Шавкат Мирзиёев топшириғига биноан ўзбекистонлик 64 нафар бегуноҳ бола махсус авиарейсда Тошкент шаҳрига олиб ...\nДунёOctober 10 2019, 08:10\nЎзбекистонлик йигит россиядаги боғларнинг бирида ...\n2019 йил 20 феврал куни Ленинград вилоятидаги Лужский туман полициячиларига Мшинский массивидаги боғлардан бирида бир йигит мурдаси осилиб тургани ҳақида хабар беришди. ...\nДунёFebruary 22 2019, 03:02\nДунё оавларидан: трамп учун қўшиқлар, ...\nNewsweek Эрондаги 350 киши ҳалок бўлган ва етти мингдан ортиқ одам жабрланган зилзилани “2017 йилда энг кўп қурбон келтирган зилзила” деб номлади. Кирмоншоҳ музофоти ...\nАудиоNovember 14 2017, 08:11


Тадбиркор эксперимент сифатида Тошлоққа ҳоким этиб тайинланган | Qalampir.uz\nТадбиркор эксперимент сифатида Тошлоққа ҳоким этиб тайинланган\nЖамият\t06 Июнь 22:29 6621\nАввалроқ, Абдуқаҳҳор Жўрабоев Фарғона вилоятининг Тошлоқ туманига ҳоким этиб тайинлангани ҳақида хабар берган эдик.\nУ янги лавозимга тайинланиши билан ижтимоий тармоқлар ва маҳаллий ОАВда Жўрабоев вилоятдаги “Expo Kollor Prin Teks” пахта-тўқимачилик кластери раҳбари экани ҳақида хабарлар тарқалиб кетди.\nЎзАнинг ёзишича, мамлакатда илк бор пахта-тўқимачилик кластери раҳбари эксперимент сифатида Тошлоқ туманининг ҳокими этиб тайинланган.\n“Бугун Президент иштирокида бўлиб ўтган вилоят фаоллар йиғилишида фолиятида сусткашликка йўл қўйган Тошлоқ тумани ҳокими ва солиқ бошқармаси бошлиғини вазифасидан озод этиш бўйича кўрсатма берилди. “Тадбиркор-ислоҳотчи” ғояси асосида ҳудуднинг ижтимоий-ижтимоий ривожланишида уларнинг ўрни муҳим бўлиши хусусида аниқ вазифалар белгилаб олинди”, дейилади хабарда.\nАбдуқаҳҳор Жўрабоев Ўзбекистондаги биринчи тадбиркор-ҳоким эмас. Ундан олдин мамлакатдаги кўзга кўринган компаниялар таъсисчиси, тадбиркор Жаҳонгир Ортиқхўжаев Тошкент шаҳрига ҳоким этиб тайинланганди.\nЭслатиб ўтамиз, Тошлоқнинг собиқ ҳокими Шуҳратжон Абдусаломов фаолиятида сусткашликка йўл қўйгани учун шахсан Ўзбекистон Президенти томонидан ишдан олинди. Унга қўшиб, туман бош солиқчиси ҳам лавозимидан озод қилинди.\nТошлоқ тумани Абдуқаҳҳор Жўрабоев\n24 Сентябрь 11:27 154854\n25 Сентябрь 18:04 51693\n24 Сентябрь 15:09 49216\n26 Сентябрь 13:35 29767\n24 Сентябрь 16:54 29060


Тошкент ва Бишкек ҳамкорлиги янада кенгаяди | www.ziyouz.uz\nБош саҳифа ЯнгиликларТошкент ва Бишкек ҳамкорлиги янада кенгаяди\nТошкент ва Бишкек ҳамкорлиги янада кенгаяди\nЧоп этилган 12.01.2017 МуаллифС.Салим\nЎзбекистон ва Қирғизистон пойтахтлари ўртасидаги ҳамкорлик муносабатлари янада кенгаяди. 11 январь куни бўлиб ўтган Тошкент шаҳри ҳокими Раҳмонбек Усмонов ва Қирғизистоннинг Ўзбекистондаги Фавқулодда ва мухтор элчиси Дониёр Сидиқов учрашувида шу ҳақда сўз борган.\nҚирғизистон элчихонаси расмий сайти хабарига кўра, учрашувда икки мамлакат пойтахтларининг савдо-иқтисодий ва маданий-гуманитар ҳамкорлиги масалалари муҳокама этилган. Шу жумладан, қўшма корхоналар ташкил этиш, турли соҳалар, хусусан, турар-жой коммунал ва транспорт жабҳаларида тажриба алмашиш билан боғлиқ бизнес-форум ҳамда давра суҳбатлари ўтказиш имкониятлари ўрганилмоқда.\nҲоким ва элчи учрашувида, шунингдек, яқин истиқболда икки давлат пойтахтлари маданият кунларини ўтказиш масаласи ҳам муҳокама қилинган.\nЭслатиб ўтамиз, Дониёр Сидиқов 2016 йил 22 июнда Қирғизистон Президентининг фармони билан ушбу мамлакатнинг Ўзбекистондаги Фавқулодда ва мухтор элчиси этиб тайинланган. Тошкентга келгунга қадар у Қирғизистон Миллий банки, Ташқи ишлар вазирлиги, Давлат интеллектуал мулк идораси ва Ҳукумат маъмуриятида турли масъул лавозимларда фаолият юритган.\nАйни пайтда Ўзбекистон ва Қирғизистон ўртасидаги ҳамкорлик турли соҳаларда ривожланмоқда. Бунда олий даражадаги учрашувлар муҳим аҳамият касб этмоқда.\nХабарингиз бор, 2016 йил 24 декабрда Қирғизистон Республикаси Президенти Алмазбек Атамбоев амалий ташриф билан Самарқандга келди. Форумлар мажмуаси саройида Ўзбекистон Президенти Шавкат Мирзиёев ва Қирғизистон Президенти Алмазбек Атамбоев ўртасида музокара бўлиб ўтди.\nДавлат раҳбарлари яқин қўшничилик ва ўзаро манфаатли ҳамкорликни янада ривожлантириш ва уни сифат жиҳатидан янги мазмун билан бойитиш зарурлигини таъкидлаган.\nШунингдек, учрашувда Ўзбекистон ва Қирғизистон ташқи сиёсат маҳкамалари ўртасида 2016-2017 йилларга мўлжалланган ҳамкорлик дастури янги шаклдаги сиёсий мулоқотни йўлга қўйишга хизмат қилишига ишонч билдирилган.\nСавдо-иқтисодий ҳамкорлик давлатлараро муносабатларнинг муҳим соҳаси ҳисобланади. Ушбу масала муҳокамасида 2016 йилнинг ўтган даврида ўзаро товар айирбошлаш ҳажми 23 фоиз ўсганига қарамасдан, бу кўрсаткич икки мамлакатнинг мавжуд имкониятларига мос келмаслиги қайд этилган. Президентлар икки йил давомида товарлар турини тубдан кенгайтириш ва ўзаро савдо ҳажмини 500 миллион долларгача кўпайтириш чораларини кўриш зарурлигини таъкидлаган.\n← Аввалги Аввалги Кун ҳикмати 6: Расул Ҳамзатов тил ҳақида\nКейинги → Кейинги: Сафар Кокилов. Бир қултум сув (ҳикоя)


ХОРИЖИЙ ИНВЕСТОРЛАРДАН КАПИТАЛ ЖАЛБ ҚИЛИШНИНГ ЯНГИ ЙЎНАЛИШИ - UzTV New York, Inc.\n11/17/2017 | Filed under: BUSINESS,UZ TV NEWS | Posted by: admin\nЖорий йилнинг 17 январида Ўзбекистон Республикаси Президентининг “Тадбиркорлик мақсадларида фойдаланиш учун давлат мулки объектларини сотишни жадаллаштириш ва унинг тартиб-таомилларини янада соддалаштириш чора-тадбирлари тўғрисида”ги Фармони қабул қилинди.\nФармонда давлат мулки объектларини сотишда халқаро амалиётда кенг фойдаланилаётган шакллари, фонд биржасида ахолига ва тадбиркорлик фаолияти субъектларига акцияларни бирламчи (IPO) ва иккиламчи (SPO) ошкора таклиф этишни жорий этиш белгилаб қўйилди.\nIPO (инглиз тилидан олинган — Initial Public Offering) – акциядорлик жамиятининг акцияларини бирламчи ошкора таклиф этиш деган маънони билдиради. Яъни, у акцияларни чекланмаган шахслар орасидаги дастлабки сотуви, дастлабки таклиф қилиниши ҳисобланади. IPO ни ўтказишдан асосий мақсад корхонага кенг доирадаги инвесторлардан капитал жалб қилишдир.\nАгар биз IPO ни ўтказиш бўйича жаҳон амалиётига назар ташласак, бундай операциялар ҳажми бўйича бугунги кунда АҚШ ва Хитой давлатлари етакчилик қилаётганини кўришимиз мумкин. Масалан, Alibaba Group нинг 2014 йилда IPO ҳажми 25 миллиард АҚШ долларини ташкил этган. Alibaba Group Хитой онлайн тижорат соҳасида фаолият олиб борувчи компания бўлиб, унинг асосий фаолиятлардан бири компаниялар ўртасида савдо операциялари ва онлайн тизимидаги чакана савдоларни ташкил қилишдир.\nТўловларни амалга ошириш бўйича хизмат кўрсатувчи Америка трансмиллий компанияси –Visa Incнинг 2008 йилда IPO ҳажми 19.7 миллиард АҚШ долларини ташкил этган.\nSPO (инглиз тилидан олинган -Secondary Public Offering) га келсак, бу мавжуд акциядорларга тегишли акцияларнинг иккиламчи оммавий тарзда жойлаштирилиши саналади. Бунда корхонанинг акциядорларига тегишли бўлган акциялар оммавий равишда таклиф этилади.\nIPO дан фарқли ўлароқ, SPO корхона устав капиталига таъсир қилмайди. Бунда илгари жойлаштирилган акциялар кенг инвесторлар доирасида ошкора таклиф этилади. Бироқ бунинг корхонага фойдаси – акцияларнинг жозибадорлиги, оммавийлиги ва ликвидлигини ошишини таъминлаб, инвесторлар доирасини кенгайтиради. Келгусида IPO ни муваффаққиятли амалга оширишга замин яратади. SPO амалиётидан АҚШ нинг юқори технологияли компанияларнинг деярли барчаси ўтган. Масалан, шулардан бири Microsoft компанияси бўлиб, компания асосчилари бир неча марта ўзларининг акцияларини сотишган.\nЖаҳон тажрибаларидан келиб чиқиб, IPО ва SPO шаклларини мамлакатимизда ҳам қўллаш йўлга қўйилмоқда. Жумладан, Вазирлар Маҳкамасининг “Фонд биржасида акцияларни оммавий таклифини ўтказишни ташкил этиш тўғрисида” ги қарори қабул қилиниб, унда вилоятимиздаги “Кварц” АЖ ҳамда “Қўқон механика заводи” АЖ, шунингдек, “Шаҳрисабз вино-ароқ” АЖнинг акцияларини фонд биржасида оммавий сотишни ташкил этиш белгиланди. Қарорда “Кварц” АЖ акцияларини бирламчи (IPO), “Қўқон механика заводи” АЖ ва “Шаҳрисабз вино-ароқ” АЖ акцияларини иккиламчи (SPO) оммавий таклиф этиш кўзда тутилган. Унда оммавий савдоларга инвесторларнинг кенг қатламини жалб қилиш мақсадида хар бир инвестор (андеррайтердан ташқари) сотувга таклиф қилинаётган акциялар умумий ҳажмининг 0,05 фоиз миқдоридан ортиқ бўлмаган миқдорда акцияларни харид қилиши мумкинлиги белгилаб қўйилди.\nҚарор ижросини таъминлаш мақсадида бугунги кунга келиб “Кварц” АЖ нинг қўшимча акциялар чиқарилуви давлат рўйхатидан ўтказилди. “Қўқон механика заводи” АЖ акцияларини иккиламчи (SPO) оммавий таклиф этиш кўзда тутилган бўлиб, бунинг учун жамиятнинг акциядори “Узнефтегазмаш” АК тегишли акциялар сотилиши режалаштирилган.\nҲозирда акцияларни оммавий савдосини ташкил этиш бўйича сўнгги босқич тайёргарлик ишлари олиб борилмоқда.\nЎйлаймизки, акцияларни оммавий таклиф этишда IPО ва SPO шаклини мамлакатимизда қўлланилиши акциядорлик жамиятларига капитал жалб қилиш, инвесторларга эса акциядор сифатида ўзини кўрсатиб, корхонани бошқаришда иштирок этиш ва даромад олиш имконини беради.


Жанубий Америка соҳиллари яқинида энг йирик кокаин партияси мусодара қилинди\n07:53 / 28.02.2017\nАҚШ соҳилбўйи қўриқлаш хизмати ходимлари Тринидад ва тобаголик ҳамкасблари билан бирга Жанубий Америка соҳиллари яқинида, Суринамнинг халқаро сувларида 1999 йилдан бери энг йирик кокаин партиясини мусодара қилишди, деб хабар бермоқда Associated Press ахборот агентлиги.\nТаъкидланишича, балиқ овловчи кичик кемадан 125 млн долларлик 4,2 тонна кокаин топилган.\nҚайиқда бўлган Гайана фуқаролари ушланиб, Виргиния оролларига етказилганлар. Бу ерда уларга нисбатан тергов олиб борилади.\nМаълум қилинишича, ноқонуний юк АҚШнинг Пуэрто-Рикодаги гиёҳванд моддаларга қарши курашиш бошқармаси ходимларига топширилган.\nАввалроқ АҚШнинг Флорида штатида гиёҳванд моддаларни аниқлаш ва муомаладан чиқариш бўйича операцияда АҚШ президенти Дональд Трамп сурати туширилган пакетларга қадоқланган героин моддаси аниқлангани маълум қилинганди.\nТамаки ва спиртли ичимликлар энг хавфли гиёҳванд моддалар деб топилди\n23:32 / 11.05.2018\nТинч океанида 6 тонналик кокаин моддаси ушланди\n300 минг сўмга пулланган оғу\n11:02 / 29.03.2018


Путин: келажакда Катта Евроосиё ҳамкорлиги ташкил қилиниши мумкин - 13.10.2016, Sputnik Ўзбекистон\nПутин: келажакда Катта Евроосиё ҳамкорлиги ташкил қилиниши мумкин\nКелажакда Ипак йўли Иқтисодий камари, ЕОИИ, ШҲТ ва АСЕАНга аъзо бўлган мамлакатлар иштирокида Катта Евроосиё ҳамкорлиги ташкил қилиниши мумкин. Ҳамкорлик барча... 13.10.2016, Sputnik Ўзбекистон\n17:49 13.10.2016 (янгиланди: 18:02 13.10.2016)\nКелажакда Ипак йўли Иқтисодий камари, ЕОИИ, ШҲТ ва АСЕАНга аъзо бўлган мамлакатлар иштирокида Катта Евроосиё ҳамкорлиги ташкил қилиниши мумкин. Ҳамкорлик барча учун очиқ бўлади ва янги аъзолар ўзаро ҳурмат принципи асосида қабул қилинади.\nТОШКЕНТ, 13 окт — Sputnik. Ҳиндистон пойтахтида бўлиб ўтадиган БРИКС саммитининг асосий мавзулари: террорчиликка қарши кураш, Суриядаги тинчлик ўрнатиш ва жаҳон иқтисодиётини барқарорлаштиришдир.\nБРИКС саммити билан бир вақтда Ҳиндистон пойтахтида Владимир Путин ва Нарендра Моди иштирокида Россия – Ҳиндистон иккиёқлама саммити бўлиб ўтади.\nПутин террорчиликка қарши курашда кучларни бирлаштиришга чақирди\n16 Ноябр 2015, 11:12\nРоссия президенти Ҳиндистон бош вазири билан савдо-иқтисодий соҳадаги ҳамкорликни муҳокама қилиши режалаштирилган. Ундан ташқари Путин Ҳиндистон ва Россия ҳакморлигида қурилаётган "Куданкулам" атом электр станциясининг иккинчи энергия блоки ишга туширилиш маросимида иштирок этади.\nБРИКС – Бразилия, Россия, Ҳиндистон, ХХР ва ЖАР иштирокидаги давлатлараро уюшма бўлиб у ер юзида яшаётган аҳолининг қарийб яримини – 2,83 млн кишини ўз ичига олган.\n— Сиз, тез-тез ЕОИИ ва Ипак Йўли Иқтисодий камари уюшмаларини интеграция қилиш ҳақида гапиргансиз. БИРКСдан бундай ташаббусларни амалга ошириш мақсадида фойдаланиш мумкинми?\nЖаҳон иқтисодиёти ва молия тизимида мураккаб вазият сақланиб қолмоқда, глобал молия кризиси оқибатлари ҳалигача енгиб ўтилгани йўқ. Ушбу муносабат билан, айрим мамлакатлар тўпланиб қолган муаммоларни протекция усули билан, фаолияти мавҳум бўлган Тинч океани мамалкатлари ҳамкорлиги (TTP) ва Атлантика океани Савдо ва Сармоя ҳамкорлиги (TTIP) каби ташкилотлар тузиш йўли билан ҳал қилишга уринаётгани бизни афсуслантирмоқда.\nРоссия ва бизнинг БРИКСдаги ҳамкорларимиз очиқ ва тенг ҳуқуқли (бировларни камситиш ҳуқуқига эга бўлмаган), Жаҳон савдо ташкилоти принципларига асосланган иқтисодий ҳудудлар тарафдорларимиз.\nЭсингизда бўлса, 2015 йилнинг 9 июлида Уфада ЕОИИ ва ШҲТга аъзо ва кузатувчи мамлакатлар раҳбарлари иштирокида учрашув бўлиб ўтди. Унда йирик регионал ва регионлараро инфраструктура лойиҳаларини амалга ошириш масалалари кўриб чиқилди.\nШу билан бир вақтда, биз келажакда Евроосиё Иқтисодий Иттифоқи ва Ипак йўли Иқтисодий камарини биргаликда қуриш ғоясини таклиф қилдик.\nКелажакда ушбу жараён ЕОИИ ва ИЙИК аъзолари иштирокида Катта Евроосиё ҳамкорлиги яратиш учун асос бўлиши мумкин. Унда ЕОИИ, ШҲТ ва АСЕАНга аъзо бўлган кўплаб мамлакатлар қатнашиши мумкин. Ҳамкорлик барча учун очиқ бўлади ва янги аъзолар очиқлик ҳамда ўзаро ҳурмат принципи асосида қабул қилинади.\nБРИКС мамлакатлари ҳамкорлиги ушбу ташаббусни амалга ошириш учун ҳам ишлатилиши мумкин. Ушбу отаклифимизни Ҳиндистон қўллаб-қувватлайди деб умид қиламиз. Ушбу мавзу БРИКС ва БИМСТЕК раҳбарлари иштирокида бўлиб ўтадиган Гоадаги учрашувда давом эттирилишига ишончим комил.\n— Ҳиндистондан Россия чегарасигача бўлган ҳудудни кўз олдимизга келтирсак, унинг оддий эмаслигини тушунамиз. Сизнинг фикрингизча, яқин 10 йил ичида ушбу ҳудудда қандай муаммо ва чақириқлар энг муҳим бўлади?\nРоссия ва Ҳиндистон чегаралари орасида жойлашган ҳудудда вазият мураккаблигича қолади. Хусусан, Афғонистондаги вазият бизни безовта қилмоқда. Ушбу мамлакатга террорчилик, экстремизм ва наркотик моддаларнинг ноқонуний оборотига қарши кураш учун қатъий ҳаракатлар керак.\nРоссия ва Ҳиндистон Афғонистонда, халқаро ҳуқуқ нормалари асосида, миллий ярашув жараёни тарафдори. Биз шунингдек Афғонистонга ички хавфсизлик муаммоларини ҳал қилишда, наркотикларга қарши курашда ва ижтимоий-иқтисодий ривожни таъминлашда ёрдам бериш ва ҳамкорлик қилишга таёрмиз.\nКенг кўламли маънода айтганда – бизнинг мамалкат ушбу ҳудудда пайдо бўладиган хавфсизлик чақириқларига тезлик билан жавоб қайтариш ва уни чеклашда қатнашишга ҳам таёр. Бу борада Шанхай ҳамкорлиги ташкилоти муҳим рол ўйнаши керак. ШҲТ бугунги кунда ўз чегараларини қадам ба қадам кенгайтириб бормоқда. Ҳиндистон ва Покистон ҳам ташкилотга кириш арафасида турибди. Ташкилот ўзаро ишончни ошириш ва таҳдидларга биргаликда жавоб бериш усулларини мустаҳкамлаш йўлидан бормоқда.\nЎзаро низоларни бартараф қилишда ҳамкорларимиз кўмагида Россия томонидан олға сурилаётган “интеграцияларни интеграция қилиш” стратегияси, яъни Евроосиёда ягона иқтисодий ҳудуд яратиш ташаббуси ҳам муҳим ўрин тутиши керак. Бундай ҳамкорлик ушбу ҳудудни умумий ривожланиш жараёнига қўшилишига ва унинг барқарорлигига хизмат қилади.\n— БРИКС саммитлари доимий равишда ўтказилиб келмоқда, лекин саммитлар якуний декларациялари орасида ҳеч нарса ўзгармаяпти. БРИКС доирасидаги ҳамкорлик янада мазмунли, самарали ва аниқ бўлиши учун нима қилиш керак?\nБРИКС – бу кўп қиррали дунё яратиш элемнтларидан биридир. Ушбу “бешлик” қатнашчилари, халқаро ҳуқуқнинг асосий принципларига амал қилган ҳолда, БМТнинг марказий ролини тасдиқлашади. Бизнинг мамлакатлар ўзга мамлакатларга тайзиқ ўтказиш ва мамлакат суверенитетини чеклаш сиёсатига қарши. Биз халқаро муаммоларни, жумладан Сурия можаросини ҳал қилишда ҳам ҳамфикрмиз.\nМДҲ давлат раҳбарлари: БМТ Хавфсизлик кенгаши янада нуфузли ташкилот бўлиши керак\n16 Октябр 2015, 15:58\nШунинг учун ҳам, саммитлар якуний декларацияларида ҳам – авваломбор халқаро ҳуқуққа амал қилиш ва БМТни марказий тартибга солувчи орган сифатида тасдиқлаш — давлатлараро муносабатларнинг асосий тамойили сифатида белгиланади. Ғарб мамлакатлари ўзларининг бир тарафлама нуқтаи назарларини сингдиришга уринаётган бир вақтда, бундай қараш – алоҳида мазмунга эга бўлмоқда.\nБугунги кунда БРИКС мамлакатлари орасида, сиёсий, иқтисодий ва гуманитар соҳаларда 30 дан ортиқ муассасалараро ҳамкорлик турлари йўлга қўйилган.\nҲамкорликнинг бир мисоли сифатида Янги ривожланиш банки (ЯРБ) ва умумий маблағи 200 млрд долларга тенг бўлган Шартли валюта резервлари маркази ташкил қилиниши бўлиши мумкин.\nГерманияда 320 минг киши АҚШ-Европа иттифоқига қарши чиқди\n18 Сентябр 2016, 16:50\nИшончим комилки, Банк оёққа туриши билан унинг фаолияти самараси янада яққол кўрина бошлайди. ЯРБ ўз фаолиятини ушбу йилдан бошлади. Ушбу босқичда банк фаолиятининг асосий йўналиши – янгиланадиган энергия манбааларига қаратилган. Россияда бу Карелия ҳудудида қиймати 100 млн долларга тенг қуввати 50 МВт бўлган ГЭСлар қурилиши сифатида амалга оширилган.\nБРИКС давлатлари, жумладан, “йигирмалик гуруҳи” доирасида ҳам доимий равишда Жаҳон Савдо ташкилоти доирасида ҳам яқинлашишга ҳаракат қилмоқдамиз.\nБРИКС доирасида ҳамкорлик ўзининг натижаларини бера бошлади. Ушбу йўналишда ишлашни давом эттириш ва “бешлик” учун қизиқарли бўлган ҳамкорлик мавзулари топиш ва уларни мустаҳкамлаш йўлида ишлаш керак деб ҳисоблайман.


Фарғона вилоятида одам ўлишига сабабчи бўлган ҳайдовчига нисбатан жиноят иши қўзғатилди\n11:09 / 06.11.2019\nЖорий йилнинг 2 ноябрь куни соат тахминан 23:45ларда Фарғона вилояти Қўштепа туманида маст ҳолдаги ҳайдовчи М.А. томонидан тегишли ҳужжатларсиз бошқарилган «ВАЗ 2106» русумли автомашина иштирокида йўл-транспорт ҳодисаси содир бўлган.\nИИВ ҳузуридаги Тергов департаменти хабарига кўра, ҳайдовчи бошқарувни йўқотганлиги натижасида автомашина Равнақ кўчасидаги кўприк ёнида йўлнинг ўнг чеккасидаги бетон тўсиққа урилиб, 6 нафар йўловчиси билан ағдарилган.\nБунинг оқибатида бир нафар йўловчи вафот этган, ҳайдовчи ва қолган йўловчилар эса турли кўринишда тан жароҳатлари олиб шифохонага ётқизилганлар. Ҳодиса жойи тергов-тезкор гуруҳи томонидан кўздан кечирилиб, тегишли ҳужжатлар расмийлаштирилган.\nМазкур ҳолат юзасидан Қўштепа туман ИИБ ҳузуридаги Тергов бўлими томонидан Жиноят кодексининг 266-моддаси 2-қисми (Транспорт воситалари ҳаракати ёки улардан фойдаланиш хавфсизлиги қоидаларини бузиш оқибатида одам ўлишига сабаб бўлса) билан жиноят иши қўзғатилган.\nҲозирда йўл-транспорт ҳодисасини келиб чиқиш сабабларини аниқлаш юзасидан тегишли экспертизалар тайинланган бўлиб, дастлабки тергов давом этмоқда.\nТошкентда 4та машина иштирокида ЙТҲ содир бўлди\n14:54 / 18.11.2019\nҚашқадарёда Афғонистон фуқаролари ЙТҲга учради\n15:06 / 16.11.2019\nФарғонада «Спарк» бетон тўсиққа урилиши оқибатида икки киши вафот этди


Бағдодда камида икки киши портлаш қурбони бўлди\n21 январ 2021, Тошкент вақти: 20:06\nКиркук шаҳрида портлаш содир этилган жой, 2012 йил 7 сентябр.\nИроқ пойтахти Бағдоднинг Садр шаҳарчасида кичик автобус тагига ўрнатилган магнит бомба портлагани оқибатида камида икки киши ўлди, олти киши яраланди.\nАйрим манбаларда портлашда уч киши ўлгани айтилмоқда.\nИроқ шимолидаги Мосул шаҳрида Ироқ армиясининг икки аскари йўл четида бомба портлатилгани натижасида ҳалок бўлди.\nФранс Пресс ахборот агентлиги маълумотига кўра, сентябр ойи бошидан бери Ироқда амалга оширилган ҳужумларда камида 173 киши ўлган, 670дан ортиқ одам яраланган.


МОҲИГУЛ | Saodat журнали\nДомой » Саодат журнали » Наср » МОҲИГУЛ\nМоҳигул кўп қаватли уй зиналаридан чиқиб бораркан, эшик очиқлигини кўриб, севиниб кетди.\n– Билгандай барвақтгина келибсиз-а, Баҳром ака! – деб салом бериб, яшнаб кириб борди. Баҳром ҳали кийимини ҳам алмаштирмаган, диван четига омонат чўкиб газета ўқирди. У рафиқасига кулиб қаради.\n– Дилбарга ўтолмадингизми, Моҳим? Бўпти, ўзим борай… – у эшик томон йўналди. Моҳигул уни тўхтатди.\n– Шошманг, Баҳром ака! Бормай қўяверинг. Бугун Дилбарни боғчадан опам оладилар, – деди.\n– Нима учун? Театрга борамизми? Ёки меҳмонга?! – ҳаяжонланиб кўзлари чақнади Баҳромнинг.\n– Биласизми, Баҳром ака… – Моҳигул дудуқланиб қолди. – Мени… ишхонадан ижодий сафарга юборишяпти. Самарқандга! Уч кунга, холос. Бу ҳаётимдаги биринчи ижодий сафарим. Кечки овқатни пишираман-у, поездга чиқаман…\nҲозиргина юзи-кўзи яшнаб, кулиб турган йигитнинг қовоғи осилиб кетди. Кенг пешонаси тиришди.\n– Бормайсиз! – деди дағал товуш билан. Костюмини ечиб, курси суянчиғига ташлади. Ва дераза ёнига бориб қўлларини шимининг чўнтагига солганича орқа ўгириб туриб олди.\n– Нега бормас эканман, Баҳром ака? – Моҳигул йиғлаб юборай деди. – Касбим шуни тақозо қилади-ку! Ахир мен журналистман. Боришим, кўришим, ёзишим керак!\n– Бормайсиз! – такрорлади Баҳром. Бу гал шунчаки эмас, қатъият билан таъкидлаб айтди.\n– Бораман! – худди шу оҳангни такрорлади Моҳигул. – Ўзингиз ваъда бергансиз. “Дилбар икки ёшга тўлсин, кейин йўлга чиқаверасиз. Ўзим қарайман қизимга”, дегансиз. Икки ёшдан ошиб кетди. Ахир, мен… ўйнагани эмас, бир яхши аёл ҳақида ёзгани кетаяпман. Агар Дилбар билан қийналаман десангиз, эртагаям уни боғчадан опам оладилар!\n– Йўқ-йўқ! – қизариб-бўзариб кетди Баҳром. – Мен боламга… ўзим қарайман. Ҳозироқ олиб келаман!\nБаҳром бир сапчиб, курсидан костюмини олди. Бир енгини кийганича шошиб чиқиб кетди.\nМоҳигул орқасидан эшикни очиб қичқирди.\n– Мен барибир кетавераман!\nБаҳром зиналардан тушиб бораётиб нимадир деди. Дуруст эшитилмади. Қўшнилардан истиҳола қилди, шекилли, овозини қўйиб юбормади. Моҳигулнинг хўрлиги келди. Тавба, одам ҳам шунчалар тез ўзгарадими? Ваъдалари қайда қолди? Ҳали бу туришда “Ишлама, уйда ўтир”, дейишдан ҳам тоймаса керак. Йўқ, мен қўрқиб, титраб яшайдиганлардан эмасман! Йўлга чиқаман!\nУ ўзига ўзи буйруқ бериб, тез-тез ҳаракат қила бошлади. Кетиш соати яқинлашган сайин юраги увишар, сафар халтасига нималарнидир жойлаб, у хонадан бу хонага тинимсиз кириб чиқарди.\nЁ бормай қўя қолсаммикан, деб бироз иккиланиб ҳам олди. Ва яна ғурурини ерга ургиси келмади. “Ахир, Баҳром акам мени севади, ҳурмат қилади. Менга етишгунча не кўйларга тушди-ку. Шундай бўлгач, истакларимни, касбимни ҳам севсин! Ҳаммасини севсин, вассалом!”\nКенг дала. Унинг юзи-кўзига ғубор қўнган. Туфлилари чанг. Қўлида дафтар-қалам, кенг этакли кўйлаги нозик қоматига ярашган, қорачадан келган, қош-кўзи попукдеккина бу мухбир қизга қишлоқ одамлари ҳавас билан қарашади. Унинг саволларига баъзилари ийманиб, баъзилари бурро-бурро жавоб беришади. Бир пиёла чойга таклиф қилишади.\nБарибир, бундай беғуборлик ҳам Моҳигулнинг дилидаги ғашликни юва олмади. Бунинг устига атай Тошкентдан излаб келгани – илғор фермер Хоним опа Аҳмедованинг Тошкентга, қизининг диссертацияси ҳимоясига кетгани ҳам унинг руҳини бироз туширди.\n– Кечқурун келадилар, дедингиз-а? Шу аниқми? – яна таъкидлаб сўрайди опанинг ёрдамчисидан, улар идорадан қайтиб келишгач.\n– Ҳа, келадилар. Опа бир сўзли аёл! – дейди у қатъий оҳангда.\n– Бўлмаса мен ҳисоб бўлимидан у-бу рақамларни сўраб олсам…\n– Бемалол. Юринг, сизни таништириб қўяман…\nОқшом пайти Хоним опа келгани ҳақида хушхабар тарқалди. Моҳигул суюниб кетди. Тўладан келган, икки юзи қип-қизил, кулганида кўзлари қисилиб кетадиган қирқ саккиз ёшлардаги полвонсифат аёл Моҳигулни бағрига босди. Нозик-ниҳол мухбир қиз унинг қучоғида йўқ бўлиб кетай деди.\nХоним опа дид билан кийинган, сочлари силлиқ таралиб, чиройли турмакланган, кўзларидан ақл ёғилиб турар эди. У кўпроқ зиёлиларга ўхшарди.\nҲол-аҳвол сўрашиб танишиб олишгач, идора ходимлари опани ўраб олишди. Табриклашди. Моҳигул уларни шу ҳолатда суратга туширди.\n– Юринг, қизим, уйга кетдик! – деди Хоним опа, – юринглар сизлар ҳам. Акбар акам кутиб қолдилар. Бироз тоблари қочиб, Тошканга бирга боролмадилар-да!\nСаранжом-саришта, боғ-роғли кенг ҳовлига кириб борганларида Моҳигулнинг кўзлари қувнаб кетди.\n– Уйларингиз бунча чиройли! – деди.\nХоним опанинг умр йўлдоши баланд бўйли, келишган, чеҳраси очиқ, барваста киши экан. Рафиқасини кўриб, унга пешвоз чиқди.\n– Э, э, келдингизми, аяси?! Табрикласам бўладими? – деди ҳаяжонланиб.\n– Келдим, дадажониси. Ўзингиз қандайсиз? – Хоним опа эрига салом бериб ҳурмат ва тавозе билан унинг соғлиғини қайта-қайта сўради. Моҳигулни таништирди. Кейин юмшоқ бахмал кўрпача ёзиб аввал эрини, кейин меҳмонни таклиф қилди. – Юз фоиз овоз беришди қизингизга, дадажониси. Сизни ҳам табриклайман! Эрта-индин куёвингиз билан сизни кўргани ўзлари келиб қолишади. Устозлари ҳам қизингиздан жуда миннатдор!\n– Э, раҳмат, сизга аяси. Бу гапларингиз билан мени даволаб қўйдингиз. Қизимиз аясининг худди ўзи-да! – Акбар ака Моҳигулга мақтанди.\nХоним опа “Мен ҳозир!” дея кийимларини алмаштириб чиқди. Ва чой дамлашда ҳам, овқатга уннашда ҳам аввало эрининг раъйини сўради, кейин меҳмоннинг. Таом келтиришдан олдин қўлида обдаста, билагига оппоқ сочиқ ташлаб олиб эрининг қўлига сув қуйди. Унинг тавозе билан эрига хизмат қилишлари, уйда оддий бекага айланиб қолгани Моҳигулга таъсир қилди. “Мен ҳам Баҳром акамга шундай хизмат қиламанми?” дея ўзини сўроқлади. Лекин дадил “Ҳа!” дея олмади.\nОш-овқатдан кейин икки аёл холи ўтириб суҳбат қуришди. Хоним опа икки гапнинг бирида “Дадажониси билан бамаслаҳат”, “Дадажонисининг дилига йўл топиб” каби жумлаларни такрорлар, гўё бу аёлнинг барча ютуқлари, эмин-эркин ишлашлари эрининг ризолиги, эрининг йўл-йўриғи, маслаҳати билан боғлиқ эди.\n– Гапларингизни тинглаб, сизга жуда ҳавасим келди, опа! – деди Моҳигул хўрсиниб. – Мен… Мен эсам Баҳром акам рози бўлмасалар ҳам йўлга чиқиб келаверганман. – Моҳигулнинг овози титраб кетди. Хоним опа қизга “ялт” этиб қаради.\n– Нима учун рози бўлмадилар? – сўради опа.\n– Билмадим… Ишхонада менга “Ижодий сафарга борасизми? Фермер аёл ҳақида мақола жуда зарур!” дейишса, “Бўпти, шу бугуноқ йўлга чиқаман”, деб юбордим ҳаяжонланиб. Ахир, мен йўл юргим, сиздек аёлларни учратгим, ёзгим келган эди. Кейин уйга келгач, шундай, шундай, мен сафарга кетяпман, десам… Баҳром акамнинг жаҳли чиқиб кетди. Бормайсан, дедилар. Бунақа бўлади деб ҳеч ўйламагандим. Чунки Баҳром акам касбим билан боғлиқ вазифаларни тушунадилар, гапимни ерда қолдирмайдилар, деб ишонгандим.\n– Ҳмм, шундай денг… – Хоним опа бош чайқади. – Сиз хато қилибсиз, қизим. Ёшсиз-да! Ҳали сиз турмушнинг аччиқ-чучугини тотиб кўрмагансиз. Сиз аввало, эрингизнинг розилигини олишингиз, ишхонангиз таклифини Баҳром акангиз билан бамаслаҳат ҳал қилиб олиб, кейин уларга розилик билдиришингиз керак эди. Эркакларнинг ўзига хос ғурури бор. Биз аёллар бир ишга қўл уришдан олдин, албатта, эрларимизнинг фикрини сўрашимиз, мақсадимизни ётиғи билан тушунтиришимиз зарур. Ўзимизни бироз хокисор тутиб, яхши гап билан сўрасак, йўқ дейишмайди. Ҳа, қизим, бундан буён ҳар доим эрни рози қилиб, унинг дуосини олиб, кейин йўлга чиқинг. Сиз эса масалани ўзингиз ҳал қилиб олиб, кейин томдан тараша тушгандек эълон қилгансиз. Бундай ўзбошимчалик эркакларга ёқмайди.\n– Энди нима қиламан?\n– Нима қилардингиз? Боргач, кечирим сўрайсиз. Хатоларингизни тан оласиз.\n– Мени кечирармиканлар-а?\n– Кечиради, агар севса, кечиради.\nМоҳигулнинг дили бироз ёришгандек бўлди-ю, энди у қизчасидан хавотир ола бошлади. Дилбар кечаси билан хархаша қилган бўлса-я. Кийимларини топиб кийдирдилармикан? Бугун боғчага бордимикан? Баҳром акам ишдан қолиб кетмадимикан? Ишқилиб, тинч бўлишсин-да.\nМоҳигул яна ишга киришди. Ёндафтари саҳифалари тўлиб-тошди.\n– Эрта билан менга далангизни кўрсатасиз, опа! Тўғри, кундузи айландим, кўрдим. Қизларингиз билан суҳбатлашдим. Лекин сиз билан дала кезиш гашти бошқача, деб ўйлайман. Кейин мен енгил машинада бўлса-да, Тошкентга жўнайман. Эртагаёқ кечгача уйга етиб бориб, қизчамни, Баҳром акамни кўрмасам бўлмайди!\n– Жуда яхши. Биз аёллар ҳаммасига улгуришимиз керак. Моҳигул қизим, лекин шу шарт билан жавоб бераманки, яна келасиз. Хотиржам ҳолда, Баҳромжондан оқ фотиҳа олиб!..\nИкковлари ҳам кулиб юборишди…\nКеч хуфтонда Тошкентга етиб келиб, эшик қўнғироғини босаркан, Моҳигул энтикиб кетди. Ичкаридан шошқин оёқ товуши-ю, Баҳромнинг “Ҳозир” деганини, қизчасининг “Аям, аям” деган қўнғироқдек овозини эшитиб йиғлаб юборай деди. Томоғига нимадир тиқилди. Эшик очилиб, бўсағада Баҳромнинг хиёл қош чимириб турганини кўрди-ю, шошилиб унга салом берди.\n– Баҳром ака… Мени кечиринг! – деди Моҳигул ҳали остонадан ўтмаёқ хокисор бир овозда. – Илтимос, кечиринг! Мен бундан кейин сиздан бемаслаҳат бирон ишга қўл урмайман, ҳеч қаёққа бормайман. Ёшлик қилдим, кечиринг! – унинг кўзлари жиққа ёшга тўлди.\n– Бўпти, киринг, уйга! – Баҳром хиёл жилмайиб, эшикни катта очди. Қўлидан лаш-лушини олди. Кейин у ичкарига кираркан: – Дилбар, аянг келди! – деди алланечук тантанавор оҳангда.\nМоҳигул уйига учиб кирди-ю, қизини бағрига олди. Худди бир йил кўрмагандек энтикиб ўпиб-ўпиб тўймади. Унинг бетиним оқаётган кўз ёшлари юзини ҳам, дилидаги ғуборини ҳам ювар эди.\nЎқиганлар сони: 649


Audi компаниясининг собиқ раҳбари товламачиликда айбланмоқда » Ўзбекистон янгиликлари – Zamin.uz\n31 июль 2019, 20:20\nAudi автоконцернининг собиқ раҳбари Руперт Штадлерга товламачилик, сертификатларни сохталаштириш ва рекламада ёлғон маълумотларни бериш айблови қўйилди. Бу ҳақда Мюнхен прокуратурасига маълум қилди.\nШтадлерга шунингдек, Audi концерни дизель моторлари билан боғлиқ дастурий таъминотни сохталаштириш факти аниқланганидан кейин ҳам "манипуляция қилинган автомобиллар"ни сотишни давом эттириш айблови қўйилмоқда.\nАниқланишича, концерн раҳбари бу фирибгарлик ҳақида 2015 йил сентябрида билган, аммо Audi ва Volkswagen автомобилларини сотишни давом эттиришга буйруқ берган ёки уларнинг сотилишига тўсқинлик қилмаган.\nШтадлердан ташқари, компаниянинг яна уч нафар ходимига айблов эълон қилинган. Улар ноқонуний дастурий таъминот ўрнатилган электрон бошқарув блоки билан жиҳозланган Audi, Volkswagen ва Porsche автомобиллари учун дизель двигателлари ишлаб чиқариш билан шуғулланишган.\nПрокуратура маълумотларига кўра, бу двигателлар 250 мингдан ортиқ Audi, 72 мингта Volkswagen ва 112 мингта Porsche автомобилларига ўрнатилган.\n"Дизель можароси" 2015 йилда бошланган бўлиб АҚШ ҳукумати Volkswagen концерни дизель двигателларидан ажралиб чиқадиган зарарли моддалар миқдори ҳақидаги маълумотларни атайлабдан камайтириб кўрсатганлигини аниқлаганди.\nЯнгиликлар » Дунё » Audi компаниясининг собиқ раҳбари товламачиликда айбланмоқда\n11:24 Volkswagen ва Audi’га қарши «дизельгейт» бўйича яна текширув бошланди


2019 йил 9 декабрь куни Қонунчилик палатасининг навбатдаги мажлисида депутатлар “Махсус иқтисодий зоналар тўғрисида”ги қонун лойиҳасини иккинчи ўқишда кўриб чиқдилар.\nҚонун лойиҳаси жорий йилнинг 26 ноябрида парламент қуйи палатаси томонидан биринчи ўқишда қабул қилинган. Унда сиёсий партия фракциялари, депутатлик бирлашмалари лойиҳани такомиллаштириш юзасидан фикр-мулоҳаза билдириб, бир қатор таклифларни илгари сурган эди.\nҚонун лойиҳасининг мазмуни кенгайтирилди. Энди унинг матни 11 боб ва 44 моддадан иборат. Асосий тушунчаларга аниқликлар киритилди.\nҚонун лойиҳасининг дастлабки кўринишида қўшимча қиймат солиғи махсус иқтисодий зона иштирокчиларига татбиқ этилиши кўзда тутилган эди. Депутатларнинг билдирган эътирозларини инобатга олган ҳолда, эндиликда махсус иқтисодий зона иштирокчиларига қўшимча қиймат солиғидан енгилликлар белгиланди. Ундан ташқари, республикада ишлаб чиқарилмайдиган ва инвестиция битимига мувофиқ инвестиция лойиҳасини амалга ошириш учун белгиланган тартибда олиб кирилган қурилиш материаллари божхона тўловларидан озод қилинади. Бу, депутатлар фикрига кўра, инвестициявий жозибадорликни оширишга хизмат қилади.\n“Махсус иқтисодий зоналар тўғрисида”ги қонун лойиҳаси моддама-модда кўриб чиқилганидан сўнг уни депутатлар иккинчи ўқишда маъқулладилар.\nҚҚСни қоплаш юзасидан камерал солиқ текширувини ўтказиш тартиби очиқланди\n«Термиз» ЭИЗ фаолияти такомиллаштирилади - Ҳукумат қарори


Маош оз бўлса полициячилар ҳам иш...\n30.11.2020 10:44 0 1265\nБолгария пойтахтида, ички ишлар вазирлиги биноси олдида уч мингдан ортиқ полиция ходими иш ташлаш умуммиллий акциясини ўтказишди. Намойишга «фуқаро кийими»да келган ҳуқуқни муҳофаза қилиш ходимлари маошни 30 фоизга оширишни талаб қилишди. Бу ҳақда 29 ноябрь куни «News.bg» хабар берди.\nКасаба уюшмаси баёнотига кўра, ИИВ ходимлари коронавирусга қарши курашда фронтнинг энг олдинги чизиқларида жонбозлик кўрсатишяпти. Жамоат тартибини сақлашдан ташқари, оғир касалларни шифохоналарга етказаётганлар ҳам шу фидойилар.\nТўғри, аввалроқ парламент депутатлари полициячиларнинг маошларини оширишга овоз беришганди, бироқ 30 фоиз эмас — 15 фоизга.\nМаълумот берилишича, ҳозирги кунда Болгарияда полиция ходимининг маоши ўртача 500 еврони ташкил этади.\nмаош Болгария иш ташлаш\nТаълим 29/12, 11:26\nХориж 26/11, 12:21\nҲиндистонда энг йирик иш ташлаш: 250 миллион киши нимадан норози?


Саммитида иқтисодий бўҳрон муҳокама қилинди\nПекинда учрашган Шанхай ҳамкорлик ташкилотига аъзо олти давлат ҳукумат бошлиқлари ўзаро иқтисодий ҳамкорликни кенгайтиришга келишиб олдилар.\n2001 йилда тузилган Шанхай ҳамкорлик ташкилотига Россия, Хитой, Қозоғистон, Ўзбекистон, Қирғизистон ва Тожикистон аъзо бўлган. Эрон, Ҳиндистон, Покистон ва Мўғилистон эса ШҲТда кузатувчи мақомига эга.\nСаммитдан сўнг журналистларга гапирган Хитой Бош вазири Вен Жиабао бугунги йиғин иштирокчилари ўзаро иқтисодий ҳамкорликни мустаҳкамлаш, глобал молиявий бўҳрон оқибатларини биргаликда бартараф этишг ва иқтисодий ўсишни таъминлашга келишиб олганликларини билдирди.\nРоссия расмийларига кўра, Пекин саммитида, шунингдек, Афғонистон масаласи муҳокама қилинган, бироқ Эрон ядровий дастури тилга олинмаган.\nМазкур саммитдан бир кун аввал Россия Хитой билан ҳамкорликка оид қарийб 3.5 миллиард долларлик шартнома имзолади.